ڕەخنە لە عەقڵی فاشیستی – به‌شی 2 – زاگرۆس پۆست\nماڵەوە / وتار / ڕەخنە لە عەقڵی فاشیستی – به‌شی 2\nڕەخنە لە عەقڵی فاشیستی – به‌شی 2\nچوار شه‌ممه 22 كانونی دووه‌م 2014\tوتار 205 جار خوێنراوه‌ته‌وه\nمەنسوری تەیفوریی: بەڵام چەمکەکە بە جۆرێکی ناسروشتی، هەندێک توڕە دەکات. دەمەوێت لە هۆکەی بپرسم یان خۆتان ئەوە چۆن دەبینن?\nبەختیار عەلی: دژایەتی چەمکی فاشیزم بەوجۆرە هیستیرییە، شتێکی چاوەڕوانکراوە، زاراوەکە لە گوێچکەی زۆرکەسدا زڕینگەیەکی سامناک و ناخۆشی هەیە. جگە لەوە دەتوانی هەموو ئەو وتارانە بخوێنیتەوە کە لەسەر چەمکەکە نوسراون، تا ببینیت، بە چ «عەقڵێکی کەتەلۆگی» لەسەر بابەتەکە قسەدەکرێت، عەقڵییەتێک لە چوارچێوەی وێنەیەکی زیهنیدا دەوەستێت و ناتوانێت ئاسۆی نوێ لە ناو زاراوەکەدا بکاتەوە. دڵنیام زاراوەی وەها عەقڵییەتی سیاسی ئێمە تووشی پەشێوییەکی ناوخۆیی گەورە دەکات. هیچ هێزێک قەبووڵی نییە بچێتە ژێر خانەیەکی وەها ترسناکەوە… دوائەوە زاراوەکە لەم ساڵانەی دواییدا بووە بە ژێر پەیمان و مژدەکانی پەرلەمانتاریزم و دیموکراسیەتەوە، وەک چەمکێکی فەرامۆشکراو و بیرکراوی لێهاتووە. ئێستا لە ناکاو زاراوەکە دێتەوە و دەیەوێت شتێکی نوێ بڵێت. ئەمجارە قسە هەر لەسەر هێزێکی فاشیستیش نییە لە ناو کۆمەڵێک هێزی تردا کە بە فاشیزم نامۆن، جنێوێکی سیاسی نییە بەرەیەک بیدات بە بەرەیەکی تر، بەڵکو لەوە دوورتر دەڕۆین و دەڵێین فاشیزم یەک هێز نییە، بەڵکو ژێرخانی نهێنی هەموو سەردەمەکەیە، ئەو ڕەحمەیە کە خودی پرۆسەی سیاسی تێیدا لە دایکدەبێت، پارادایمێکی گەورەیە کە کۆنترۆڵی نەستی سیاسیمانی کردوە، شوناس نییە بەڵکو ئەو فاکتەرە گەورەیە کە شوناس دروستدەکات، لێرەدا ڕاچڵەکان و شۆک و توڕەبوون شتێکی ئاساییە، من تێیدەگەم، کێشەشم لەگەڵیدا نییە. خۆت دەزانیت عەقڵییەتی سیاسی ئێمە، تەواوی هێلکەکانی خۆی فڕێداوەتە سەبەتەی شێوازیی پەرلەمانتارییەوە، هەم دەسەڵات و هەم ئۆپۆزسیۆن ئەو فۆرمەیان وەک نیشانەیەک بۆ بوونی کۆمەڵگایەکی دیموکراس و مۆدێرن قەبووڵکردوە. کە فاشیزم لێرە بوو، گەمەی هەڵبژاردن و پەرلەمان و گۆرینی حکومەت دەبنە کۆمەڵێک یاری کە پەردە بەسەر یارییەکی ترسناکتردا دەدەنەوە. وشەکە ڕادیکالانە درۆی ئەو ژیانە سیاسییە ئاشکرادەکات کە تێیدا دەژین. فاشیزم ئەو بەشە ژەهراوییەیە کە لە هەموو سێوەکاندا هەیە، هەموو سێوێک لە سێوەکان کە لە تاریکیدا قەپاڵی لێدەگرین، دەشێت ژەهراوی بێت، ئەوەی من دەیبینم، ئەوەیە زۆربەی رۆشنبیران چراکەیان کوژاندۆتەوە و ژوورەکەیان تەواو تاریککردوە و ئەوسا قەپاڵ لەسێوەکە دەگرن، دەرەنجامی ئەو قەپاڵەش، تەسلیمبوونی ڕۆشنبیریی و سیاسەتی ئێمەیە بە ئەفسانەکانی ڕیفۆرم و پەرلەمانتاریزم و هەوڵدان بۆ دامەزراندنی دەوڵەتی موئەسەسات، دەوڵەتی ئەمنی بەهێز کە تێیدا دەزگا ئەمنییەکان باش بە کاری خۆیان هەستن. واتە تەواوی ئەو تێزانەی کە بازووی دەوڵەت و دەزگاکان بەرامبەر مرۆڤی تاک و کەسی بێ ئینتیمای سیاسی بەهێزدەکات، تەواوی ئەو پرۆسەیەی کە فاشیزمی عەرەبی و تورکی وئێرانی پێیدا ڕۆیشتووە و خۆرهەڵاتی گەیاندۆتە ئێرە، بەس بە مەکیاژێکی کەمێک لیبراڵیتر. لێرەدا دەبێت دوو خاڵی گرنگی دیکە بە تەواویی ڕوونبکەمەوە:\nیەکەم: کە قسە لە ڕۆشنبیریی لیبرال یان پۆزەتیڤیست دەکەم، قسەم لە کەسێک یان نوسەرێک نییە، من ڕووم لە گووتارێکی باوە، گووتارێکی زاڵ کە تەواوی ڕۆشنبیریی کوردیی گرتۆتەوە. قسەی من دەربارەی شکاندنی ئەو دیوارە ئاسنینایە کە سیستمێکی تایبەتی روانین، لە ژیان و سەرماندا چاندوێتی، کردنەوەی پەنجەرەیەکی ترە، تا بڵێین دەکرێت لێرەشەوە شتەکان بەجۆرێکی تر ببینین.\nدووەم: دەبێت ئەوەش بە ڕوونی بڵێم کە دەڵێم فیکری نیولیبراڵ یان لیبراڵ مەبەستم لە قوتابخانەی لیبراڵی خۆرئاوایی نییە، بەڵکو قسەم لەم کۆپییە خۆرهەڵاتییەی لیبرالییەتە، لە ڕاستیدا ناوێکی تر نادۆزمەوە بۆ ناونانی، ئەگینا لکاندنی وشەی لیبرال بەمجۆرە گووتارەوە، شتێک لە زوڵمی دەرهەق بە خودی لیبرالییەت تێدایە. بەڵام چۆن مارکسیزمی خۆرهەڵاتی پەیوەندییەکی ڕاستەوخۆ و فەلسەفی بە مارکسەوە نەبوو، تەنیا فۆرمێکی ئایدۆلۆژی مارکسیزم بوو کە بارکرابوو بە ڕۆحی ململانێ سیاسییە لۆکاڵەکان، لیبرالییەتی خۆرهەڵاتیش هەمان شێوە کارێکی بە مەرجەعە بنەڕەتی و فەلسەفییەکانی لیبرالییەتەوە نییە، بەڵکو قاوغە دەرەکییەکەیەتی، کاژە بێسوودەکەیەتی، کە بێ پرسیار وەرگیراوە و کراوە بە کڵێشەیەکی موقەدەس. من رام وایە ئەمڕۆ، زۆربەی تێزەکان کەوتوونەتە ژێر خانەی ڕوانینی لیبرالەوە بۆ کۆمەڵگا، ئەو ڕوانینە، ڕوانینی هەرە بەربڵاوە، پێکڕا ئەم تێزانە، وەک بەڵگەنەویست و تێزی سروشتی و بێ هیچ خوێندنەوە و گومانێک بەسەر تەواوی فەزای سیاسی و ڕۆژنامەگەری و عەقڵی گشتیدا سەپێنراون، زۆرینەی «جەماوەر» بە بڕێکی زۆری\nئەوانەشەوە کە لە ژێر کاریگەریی گووتاری دینیدان، بەو شێوەزمان و قسەیە بەستراونەتەوە و لە قاڵب دراون، بەجۆرێک قسەکردن لە بیرکردنەوەیەکی تر، لە ڕوانینێکی تر بۆ سیاسەت و دەسەڵات وەک ئەفسانە و نامومکین دەردەکەوێت. کۆی ئەمانەش لە نەبوون و بێواری تەواوەتیدا بۆ چەمکی مرۆڤ، چەمکی ئازادی، چەمکی ئارەزوو و دەیان چەمکی گرنگی دیکەدا ئەنجامدەدرێن یان گەر باسیش بکرێن، تەواوی کێشەکان دەبرێنەوە بۆ لای دەوڵەت تا چارەیان بۆ بدۆزێتەوە، واتە گۆشتەکە دەخرێتەوە بەردەمی پشیلەکە. کێشەکەش لەوەدایە ئەم گووتار و دیسکۆرسەیان، وەک تاکە شێوەی بیرکردنەوەی سیاسی و ئۆپۆزسیۆن بوون و خەباتکردن دژی سیستم تۆمارکردوە. ئەمە کێشەکەیە، کێشە لەگەڵ کەسێکی دیاریکراودا نییە، بەڵکو لەگەڵ سیستمێکی گەورە و دیکتاتۆریی و عەقڵ خەسێندایە کە جاران لە ژێر دەمامکی مارکسی، یان ئیسلامیدا ئیشیدەکرد، ئێستا لە ژێر دەمامکی هەمەڕەنگی حیزبی و پەرلەمانتاریزمدا ئیشدەکات، لە عەقڵی دینییەوە تا دەگەینە سەر عەقڵی لیبراڵی ـ پەرلەمانتاریستی هیچ شتێک لە بونیادی زیهنی و قاڵبەکانی تێفکرینی ئێمە نەگۆڕاوە. پەرلەمانتاریزم دەمامکێکی گەورەیە کە کۆمەڵێک شتی ترسناک دەشارێتەوە، پەرلەمانتاریزم درێژکردنەوەی ئەو پرۆسە غەیبانییەیە کە لە ناو ئیسلامیزم و مارکسیزم و ناسیونالیزمدا بینیمان. ڕۆحی ئەم لیبرالیزمە ئایدۆلۆژییە لەخزمەت فاشییەتدایە، لەبەرئەوەی یەکەم: لە خزمەت بەهێزکردنی ئەو دەزگا ئەمنی و پۆلیسی و عەسکەریانەدایە کە ناویان لە خۆیان ناوە حیزب، واتە شەرعییەت بەخشینە بە کۆمەڵێک دەزگای کۆنترۆڵ و دیسپلینی ترسناکی ئینسان، حیزب لە خۆرهەڵاتدا ماشێنێکی ئەمنی، دیسپلینکەر و میلیشییاییە، نەوەک یەکەیەکی سیاسی بێت، هیچ حیزبێکی گەورە لە خۆرهەڵاتدا نییە لە مێژووی پەنجا ساڵی رابوردوودا، وەک دەزگایەکی دیسپلین و ئەمنی ئیشی نەکردبێت. دووەم: جگە لە بەهێزکردنی حیزب، ئەم گووتارە لە خزمەت بەهێزکردنی دەوڵەتدایە، ترسناکترین ماشێنی فاشیستی ئەم دەڤەرە. سێهەم: لەوەش بەدتر ئەم گووتارە لە خزمەت بازاڕی ئازاددایە، کە لە خۆرهەڵات بە مانای دەستبەسەراگرتنی موتڵەق و رەهای سەرمایەی بەهێز بە سەر سەرمایەی لاوازدا، بەوەدا پرۆسەی کەڵەکەبوونی سەرمایە پەیوەندییەکی بە خودی بازاڕەوە نییە و دەرەنجامی کار و بازرگانی نییە، بازاڕی ئازاد دەبێتە ئەو ماشێنەی کە بەردەوام سەرمایە دەکاتەوە بە «سەرمایەیەکی سیاسی»… واتە تەنیا ئەوانە دەیخەنە کار و ئەوانە دەیجوڵێنن و ئەوانە کەناڵی هاتوچۆی دیاریدەکەن و ئەوانە قازانجە گەورەکەی وەردەگرنەوە کە کۆنترۆڵی رەهای کایەی سیاسەتیشیان لە دەستدایە. بەوەش دوا قسەیەک کە لیبرالییەتی ئێمە لەسەر لیبرالییەت هەیبێت کۆتایی دێت. عەقڵی لیبراڵ و پۆزەتیڤیست فۆرمە نوێکەی ئەو پارادیمە فاشیستییەیە کە لە جێگاکانی تر یان لە سەردەمەکانی پێشووتردا، بەرگی ناسیونالیستی، بەرگی دینی یان تایەفەگەرا یان مارکسیستی پۆشیبوو.\nئەم دیسکۆرسە نە لەڕووی سیاسییەوە نە لە ڕووی فیکرییەوە یەک نوێنەری نییە تا ئێمە یەخەی بگرین. ئەم گووتارە پەرلەمانتارییە، لە دوای هەرەسی بلۆکی خۆرهەڵات، لە دوای ڕاپەڕین لای ئێمە، دوای شەڕی ناوخۆ، دوای گەیشتنی شەڕی چەکدار لە باکور و خۆرهەڵاتی کوردستان بە بونبەست، دوای ڕوخانی سەدام و دروستکردنەوەی دەوڵەتی عێراقی و تەقینەوەی ئابووری، دوای دەرکەوتنی دەموچاوی ترسناکی گووتاری دینی لە فۆرمی قاعیدە و تاڵەباندا، وەک دیسکۆرسێکی سیاسی سیحراوی لە هەموو جێگا و خانەیەکەوە هەڵقوڵا، جێگای بە ناسیونالیزم لێژکرد و هاتە پێشێ. قسەی من لەسەر ڕەخنەکردنی ئەو دیسکۆرسەیە. ئەوەی من دەیڵێم ئەوەیە، ئەمە خاڵێکە دەبێت تێیدا بوەستین و بپرسین: ئایا بە راست ئێمە بە ڕێگای ڕاستەکەدا هاتووین? ئەمە ئەو پرسیارە مێژوویەیە کە غائیبە و ناکرێت.\nئێستا هەموو فیکری خۆیان لەسەر هاوجووتکردنەوەی تەواوی پەرلەمانتاریزم و دیموکراسییەت داڕشتوە، کە هاوجووتکردنەوەیەکی سەد دەر سەد هەڵەیە. هەموو هێزەکان، هێنانی کورسییەکی زیاد لە پەرلەماندا وەک سەرکەوتنێکی خورافی بەسەر زوڵم و ستەمدا سەیردەکەن. کێشە گەورەکانی وەک کێشەی ئازادی، کێشەی ئابووری، کێشەی شێوازی ژیان، کێشەی شێواندن و بەستنەوەی مرۆڤەکان بە یاسا، کێشەی بە ئاژەڵکردنی ژن، کێشەی بە قانونیکردنی ڕۆحی کۆنزەرڤاتیزم و گۆڕینی بۆ مۆراڵی سەپاو بەسەر هەموو مرۆڤەکاندا، کێشەی کۆنترۆڵی ترسناکی جەستە و نوێکردنەوەی بەردەوامی کولتووری چەپاندن، کێشەی لەدایکبوونی کۆمەڵگایەک کە هەستی جوانی و هونەری تێدا مردوە، کێشەی راسیزمی ڕۆژانەی مرۆڤەکان و شارەکان و توێژەکان دژ بەیەک، کێشەی سەرهەڵدانی میدیایەک کە بەردەوام دوای هەست و عەقڵی عەوام کەوتووە، کێشەی وەرگەڕانی منداڵان لە باوەشی خێزاندا بۆ مەکینەی ترسناکی بەرخۆریی، کێشەی مردنی شاعیرییەت و خەیاڵ لە هەموو ژیانماندا، کێشەی چاندنی کەپیتالیزم وەک دۆخێکی سروشتی و ئەبەدی و نەگۆڕ لە ناو هوشیاریی مرۆڤ و گەنجەکاندا، ئەمانە و دەیان کێشەی ستراتیژی گەورە لە هەناوی کایەی سیاسی ئێمە و لە عەقڵی بەشە توڕەکەی کۆمەڵگای ئێمەدا، کورتکراوەتەوە بۆ یەک شت، بۆ کێشەی بودجە. ئۆپۆزسیۆنی سیاسی ئێمە هەموو دونیا و گەردون و سیستمی لە جوغزێکی بچوکی خورافیانەدا کۆکردۆتەوە و ناوی ناوە کێشەی بودجە و لەوڕێگایەشەوە هەم مانا و هەم وەزیفەی خۆی بچوککردۆتەوە. ئەوەی من دەیڵێم، لە ناخیدا هاوارێکە بۆ وەستان، بۆ گێڕانەوەی دونیای ئێمە بۆ سەر وێنە ڕاستەقینەکەی، هەوڵە بۆ گێڕانەوەی ئۆپۆزسیۆن بوون بۆ سەر مانا ڕادیکالە راستەقینەکەی. بە بڕوای من دەبێت چراکە ڕۆشنبکەینەوە و بیر لە رێگایەکی تر بکەینەوە… خواردنی سێوی سێهەم و بەمجۆرە و لە تاریکیدا، ترسناکە. فاشیزم نەخەوتووە، نەڕۆیشتوە، لێرەبووە و هەمیشەش تا ئێستا لێرەیە، هێند هەیە دەمامکەکانی زوو زوو دەگۆڕێت.\nبە ڕوویەکی دیدا، گووتاری ئەنتی فاشیستییە، گووتارێک نییە بۆ بەهێزکردنی ئایدۆلۆژیایەک یان حیزبێک، یان تێزێکی دیاریکراو، بەڵکو گووتاری بەهێزکردنی فەردە بەرامبەر سیستم و کۆمەڵگا و دەزگاکان . دوورخستنەوەی مرۆڤی ئێمەیە لەو خورافەتەی وا بزانێت حیزبێک یان هێزێکی سیاسی بێ هیچ باجێک لەسەر ئازادی ئەو، هیچ جۆرە مافێکی بۆ دابیندەکات، ڕازینەبوون بە دروستبوونی هیچ دەزگایەکی بەهێز، لە ژێر هیچ ناونیشانێکی نەتەوەیی و نیشتیمانی و چینایەتی بێئەوەی ئازادییەک بۆ ئینسانی تاک، بۆ فەردی تەنیا و بێئینتیما زامنکرابێت، تێزێک وادەزانم لە سەرەتاوە لە نوسینی مندا بوونی هەبووە. ئەوەی من باسیدەکەم، لە ناو حیزبدا دوایی نایەت، ڕەنگە هەر لەسیاسەتیشدا دوایی نەیەت، ئامانجەکانی لەوێدا نییە، بەڵکو زیاتر هەوڵە بۆ ئەوەی دۆلۆز ناویدەنێت جیاکردنەوەی ئارەزووە ئینسانییەکانمان لە ئارەزووە فاشیستییەکان. واتە هاوارە بۆ جۆرێک لە «مرۆڤبوون» کە بە ئاسانی دیسپلین نەکرێت، هەمیشە لەسەر هێڵەکانی دەربازبوون، گۆڕان، نەگیران ئیشدەکات، مرۆڤێک کە نابێت بە ئەندام یان بە دەم و دان و دەست و عەقڵ و چاوی هیچ دەزگایەک. ئەنتی فاشیزم هەمیشە نۆماد، کۆچەری و گەڕۆکە، بەجۆرێک سیستم نەتوانێت کۆنترۆڵیبکات، مەرج نییە ئازادی و یاخیبوون هەمیشە لە فۆرمی سیاسیدا دەربکەوێت، یان پێویستی بە گووتاری سیاسی ڕووت بێت تا دژی سیستم بێت، بەڵام بەردەوام دژی ئەو فۆرمانەی ئینتیما و بەستنەوەیە کە کایەی سیاسی دروستیاندەکات . ئەنتی فاشیست، بەجۆرێکی تەکتیکی دەزگاکان بەکاردەهێنێت، واتە وەک شوێنی تێپەڕین، کەناڵی پەڕینەوە، شوێنی نیشتەجێی کاتی سەیریاندەکات. لە جیهانێکدا کە وەکو فیلیکس گویتاری دەڵێت «هەموو دەیانەوێت ببنە فاشیست»، بڕوا بە هیچ دەزگایەک ناکرێت، نە لە چەپ و نە لە ڕاست، ئەوەش سەرەتا دروستکردنی فەردێکە کە هەمیشە ئامادەبێت ئینتیمای سیاسی لە پێناوی ئازادی زیاتردا بپچڕێنێت. مەبەست لە بینینی فاشیزم بە گەورەیی ئەوەیە، مرۆڤ ئەندامی هەر ڕێکخراوێک بێت، بزانێت لەگەڵ هێزێکدا مامەڵەدەکات کە پڕە لە «ئەگەری فاشیستی»، لێرەوە بە بڕوای من وشەکە، ڕادیکالانە شتەکان لە شوێنی خۆیان دەجوڵێنێت. هەر شتێکیش ئەم دونیایە دووبارە نەکاتەوە، لای پارادایمە فاشیستییەکە ترسناکە، ئەوە پرەنسیپی یەکەمی گووتاری مانەوەشە، ڕوکنە پیرۆزەکەیەتی، شتەکان دەبێت بژین و بمێننەوە و وەک خۆشیان دووبارەببنەوە. گووتاری مانەوە لە قووڵاییدا گووتاری ڕێگرتنە لە دروستبوونی جیاوازیی، بریتییە لە گووتاری «گەڕانەوەی ئەبەدیی ئەوەی هەیە» «پاراستنی هەتاهەتایی من بە شێوەی خۆی بەرامبەر هەڕەشە دەرەکییەکان». فاشیزمیش ئەو فۆبیایەیە کە لە جیاوازی و ترسی نەمانەوە دروستدەبێت. توندوتیژیی زۆر بریتییە لەو ترسەی کە لە فۆبیای لەناوچوونەوە دروستدەبێت، لێرەوە سیفەتی سەرەکی گووتاری مانەوە، خۆبەستنەوە و دەست بەسەر گرتنی تەرمی مردووەکانە… عیبادەتی مردوو لە ژێر دروشم و بە مەبەستی جیاواز ئەوە ڕۆحی سیستمەکەیە، عیبادەتی مردوو هەر لای ئەوانە نییە کە خۆیان دەتەقێننەوە، یان لەو شیوەنە جەماعییەدا نییە کە دوای کوژرانی سەمبولێکی سیاسی بەرپادەکرێت، بەڵکو لە هەموو جێگایەک و خانەیەکدا ئیشدەکات، مردووەکان دەبێت بژین و هەبن و بمێنن. لە هەڵوێستدا بەرامبەر نەخۆشی تاڵەبانی بۆمان ڕووندەبێتەوە، چ نزیکییەکی ترسناک لە نێوان گووتاری مانەوە و مۆراڵی فاشیستیدا هەیە. «مردن» جەمسەری پێچەوانەی چەمکی «مانەوەی جاویدان و هەتاهەتاییە»، لێرەوە مردن «یان پەککەوتن و لەکارکەوتن» دەبێت هەمیشە ئینکاربکرێت، هەمیشە بشاردرێتەوە، تەنیا کاتێک دەبێت ڕابگەێنرێت کە زیندوویەکی زۆر بەهێزی تر بتوانێت دایبپۆشێت، فاشیزم ڕاگەیاندنی جاویدانەگی منە بەرامبەر شوناسەکانی تر، وەک ئەو تیرۆریستەی خۆی دەتەقێنێتەوە، بەڵام پێیوایە نامرێت، بەڵکو پێشیوایە لەو ڕێگایەوە جاویدانەگی و نەمریی خۆی ڕادەگەێنێت، ئەوەی لە تەقینەوەکەدا دەمرن، ئەوانی ترن نەوەک ئەو … «نە ـ مردنی» ئەو تیرۆریستەی کە خۆی دەتەقێنێتەوە و «نە ـ مردنی» تاڵەبانی ، یەک میکانیزم لە پشتیانە، یەک گووتار، یەک قاڵبی زیهنی و ڕەمزی، گووتاری منێک کە نابێت بمرێت، کە هەمیشەییە، لە دەرەوەی زەمان و گۆڕان و بایۆلۆژیایە، عەقڵی فاشیستی بەمجۆرە بیردەکاتەوە: ئەوەی دەمرێت و دەبێت بمرێت ئەوانی ترن، ئەوەشی دەمێنێتەوە و جاویدانە و مردن ناتوانێت بیکوژێت ئێمەین. لە فاشیزمدا «مردن» و هاوواتاکانی تری وەک «ریسواکردن، ئابرووبردن، تەکفیر یان بەخائینکردن» هێڵی جیاکردنەوەیە، ئەو سنوورەیە کە منی سوبێکتی فاشیستی لەوانی تر جیادەکاتەوە. لێرەوە فاشیزمی خۆرهەڵاتی بەردەوام لەسەر سنوورەکان و وێنەکانی ژیان و مردن، کوشتن و زیندووبوونەوە ئیشدەکات. مردن مەجازێکی سیاسییە بۆ هەموو ئەوانەی سوبێکتی فاشی لە ژێر هەر بەهانەیەکدا بێت دەیەوێت بیانکوژێت «بە ڕەمزی بێت یان بە واقعی»، نەمری و قارەمانێتی و\nجاویدانەگیش موڵکی ئەوانەیە کە ئەو پیرۆزیان دەکات. بە کورتی چەمکی فاشیزم هێزێکی شیکاری گەورەی تێدایە کە وادەکات زۆر کەس لێی بترسێت.


📊 Babet 368,245 | Wêne 57,072 | Pertuk PDF 10,653 | Faylên peywendîdar 37,981 | 📼 Video 164 | 🗄 Çavkanî 13,407 |\n◄ Encam: Found 61.576, page 1 of 6.158 Items per page: 🗐 1 🗐 5 🗐 10 🗐 25 🗐 50 🗐 100\n📝 4 سەربازێ تورکیای کوشیێ و دیمەنو چالاکیی گەریلای ۋەڵاکریاوە Belgename\n📅 Demê tumarkirinê Oct 30 2018 11:11PM\n👁 Ev babete 1,466 car hatiye dîtin\nهێزەکێ پارێزنای گەلی-هەپەگە، بە بەیاننامەی سەربازی [ Zêde... 👁] ✖ ✖ ✖ 0 0 ✔ 93% ✍ H.B. 30-10-2018 23:11:25\n📝 9 سەربازێ تورکیای کوشیێ و فڕۆکێۋی بێفڕۆکەۋان ۋزیارە Belgename\n📅 Demê tumarkirinê Oct 12 2018 9:35AM\n👁 Ev babete 1,549 car hatiye dîtin\nدلێگەو یاۋنەری هێزەکێ پارێزنای گەلی (هەپەگە) سەبار [ Zêde... 👁] ✖ ✖ ✖ 0 0 ✔ 99% ✍ H.B. 12-10-2018 9:35:36\n🔤 ئ Wişe u destewaje\n📅 Demê tumarkirinê Mar 2 2011 3:45PM\n👁 Ev babete 5,117 car hatiye dîtin\n... [ Zêde... 👁] ✖ ✖ ✖ 0 0 ✖ 52% ✍ H.B. 2-3-2011 15:45:10\n🔤 ئا Wişe u destewaje\n📅 Demê tumarkirinê Jun 26 2019 10:21PM\n👁 Ev babete 601 car hatiye dîtin\n1- بەڵێ، لە وەڵامى پرسیاردا دەوترێت. وەک: ئەرێ لوا [ Zêde... 👁] ✖ ✖ ✖ 0 1 ✔ 82% ✍ Z.S. 26-6-2019 22:21:31\n🔤 ئا ئوونە؛ ئائونیْ Wişe u destewaje\n1- ئائەوە. (ئائوونە؛ ئائوونیْ ساعبەنە زوو هورزۆ.) [ Zêde... 👁] ✖ ✖ ✖ 0 1 ✔ 82% ✍ Z.S. 26-6-2019 22:21:37\n🔤 ئا ئینە؛ ئا ئینیْ Wişe u destewaje\n1- ئا ئەمە (ئا ئینە؛ ئا ئینیْ خەتش وەشەن.) 2-ئا ئ [ Zêde... 👁] ✖ ✖ ✖ 0 1 ✔ 82% ✍ Z.S. 26-6-2019 22:21:38\n🔤 ئائا Wişe u destewaje\n👁 Ev babete 638 car hatiye dîtin\n1- بەڵێ بەڵێ (ئا ئا. باخەکەم دارا. ) 2-ئامرازی سەر [ Zêde... 👁] ✖ ✖ ✖ 0 1 ✔ 82% ✍ Z.S. 26-6-2019 22:21:35\n🔤 ئائانە؛ ئائانیْ Wişe u destewaje\n👁 Ev babete 608 car hatiye dîtin\nئائەوە. ئائەوانە؛ ئامرازى ئیشارەتە بۆ دوور.وەک 1 [ Zêde... 👁] ✖ ✖ ✖ 0 1 ✔ 82% ✍ Z.S. 26-6-2019 22:21:36\n🔤 ئائۆستین Wişe u destewaje\n📅 Demê tumarkirinê Feb 28 2011 12:57AM\n👁 Ev babete 4,331 car hatiye dîtin\n... [ Zêde... 👁] ✖ ✖ ✖ 0 0 ✖ 52% ✍ H.B. 28-2-2011 0:57:29\n🔤 ئاب Wişe u destewaje\n👁 Ev babete 587 car hatiye dîtin\nئاب. هەشتەمین مانگی زایینی. [ Zêde... 👁] ✖ ✖ ✖ 0 2 ✔ 82% ✍ Z.S. 26-6-2019 22:21:39


ڕێبه‌ر ئه‌حمه‌د: هێشتاش رێككه‌وتننامه‌ى شنگال نه‌كه‌وتووه‌ته بوارى جێبه‌جێكردنه‌وه | تۆڕی هەواڵی سلێمانی\nHome›هەواڵ›کوردستان›ڕێبه‌ر ئه‌حمه‌د: هێشتاش رێككه‌وتننامه‌ى شنگال نه‌كه‌وتووه‌ته بوارى جێبه‌جێكردنه‌وه\nڕێبه‌ر ئه‌حمه‌د: هێشتاش رێككه‌وتننامه‌ى شنگال نه‌كه‌وتووه‌ته بوارى جێبه‌جێكردنه‌وه\nوه‌زیرى ناوخۆى حكومه‌تى هه‌رێمى كوردستان رایگه‌یاند: پشتیوانى په‌رله‌مانى كوردستانمان وه‌رگرت بۆ ته‌واوى ئه‌و هه‌نگاوانه‌ى ده‌ینێین، وتیشى: “ئه‌و كه‌سانه‌ى دژى رێككه‌وتنى ئاسايكردنه‌وه‌ى دۆخى شنگالن دژى به‌رژه‌وه‌ندى هاووڵاتییانى ئه‌و ناوچه‌یه‌ن”.\nئه‌مڕۆ دووشه‌ممه ڕێبه‌ر ئه‌حمه‌د، وه‌زیرى ناوخۆى حكومه‌تى هه‌رێم سه‌ردانى په‌رله‌مانى كوردستانى كرد و له‌گه‌ڵ لیژنه‌ى ناوچە کوردستانییەکانی دەرەوەی هەرێم له په‌رله‌مانى كوردستان كۆبووه‌وه، له‌دواى كۆبوونه‌وه‌كه كۆنگره‌یه‌كى رۆژنامه‌وانى به‌ست.\nله كۆنگره رۆژنامه‌وانییه‌كه‌دا ڕێبه‌ر ئه‌حمه‌د، وه‌زیرى ناوخۆى حكومه‌تى هه‌رێم وتى: “هه‌رچه‌نده رێككه‌وتنى ئاسایكردنه‌وه‌ى دۆخى شنگال هێشتاش نه‌چووه‌ته بوارى جێبه‌جێكردنه‌وه، به‌ڵام ئومێد ده‌كه‌ین به‌زووترین كات بچێته بوارى جێبه‌جێكردنه‌وه، بۆ ئه‌وه‌ى هاووڵاتییانى ئه‌و ناوچه‌یه بتوانن ژیانیان ئاسایی بێته‌وه”.\nوتیشى: “ئه‌و كه‌سانه‌ى دژى جێبه‌جێكردنى رێككه‌وتنى ئاسايى كردنه‌وه‌ى دۆخى شنگالن، دژى به‌رژه‌وه‌ندى هاووڵاتییانى ئه‌و ناوچه‌یه‌ن، كه‌سانێكن كه نایانه‌وێت ئارامى له‌و ناوچه‌یه‌دا سه‌قامگیر ببێت”.\nوه‌زیرى ناوخۆى حكومه‌تى هه‌رێم ئه‌وه‌شى خسته‌ڕوو: “لیژنه‌یه‌كى تایبه‌تمه‌ندمان دروستكردووه له‌سه‌ر كه‌ركوك له‌گه‌ڵ به‌غدا له گفتوگۆدان، هیواخوازین بگه‌ینه ئه‌و ئه‌نجامه‌ى كه دووباره ده‌ستبه جێبه‌جێكردنى مادده‌ى 140 بكرێته‌وه”.\nئاماژه‌ى به‌وه‌شكرد: “په‌رله‌مانى كوردستان ده‌ستخۆشى له كاره‌كانى حكومه‌تى هه‌رێم كرد و پشتیوانى ته‌واوى خۆیانیان بۆ ده‌ربڕین”.\nئاری هەرسین” کۆبوونەوەی یەکێتی و پارتی گرنگ و چارەنووسساز دەبێت”\nباڵیۆزی تورکیا بانگهێشتی وەزارەتی دەرەوەی عێراق کرا\nهه‌فته‌ى داهاتوو پشكى كورد له پرۆژه‌یاساى بودجه یه‌كلاده‌بێته‌وه\nجەستن میرام: دوورخستنه‌وه‌م له هه‌ڵبژارده‌ی عێراق به هۆكاری هونه‌رییه‌وه پێكه‌نیناوییە


ڕوداوەکانی بادینان، گۆشەیەک لە ململانێیەکی کۆنەپەرستانە\nروداوەکانی زاخۆ و سمێل و دهۆک کە بە فتوا دەستپیدەکات و سوتاندنی دوکانەکانی مەیفرۆشی و سەنتەرەکانی مەساج و چەند ئوتێل و گازینۆ و ژمارەیەک برینداری لێدەکەوێتەوە و پاشانیش سوتاندنی بارەگاکانی یەکگرتووی ئیسلامی و راوەدونان و گرتن بەدوای خۆیدا دەهێنێ، گۆشەی ململانێیەکی سەرپا کۆنەپەرستانەی نێوان دوو رەوتی دژی ئازادی و کۆنەپەرستیە. سەرکوتکەری دەسەڵاتی بۆرژوزی کورد بەتایبەت پارتی و دژە ئازادی و مافە فەردی و مەدەنیەکانی ئینسانی ئیسلامیەکان و رەوتە سیاسیە ئیستیرادکراوەکانن. <?xml:namespace prefix = o ns = "urn:schemas-microsoft-com:office:office" />


گۆگڵ سوپاسى گەنجێکى کورد دەکات\nتیمی پەرەپێدەری كۆمپانیای گوگڵ لە بروسکەیەکدا بڕوانامەی سوپاسگوزاریان بەخشیە گەنجێكی كوردی خەڵكی هەڵەبجە، بەهۆی كاركردنی بۆ ماوەی 8 ساڵ و چەسپاندنی زمانی كوردی و وەرگێڕانی نزیكەی 100 هەزار داتای وەرگێڕان.\nبۆكان حەسەن، کە گەنجێکى دانیشتوى هەڵەبجەیە و خاوەنی بڕوانامەی سوپاسگوزاری لە كۆمپانیای گوگڵ لە لێدوانێكی دا دەربارەى خەڵاتەکە ڕایگەیاندوە، دوای نزیكەی 8 ساڵ كاركردنی بۆ چەسپاندنی زمانی كوردی و وەرگێڕانی نزیكەی 100 هەزار داتای وەرگێڕان، توانیویەتى ئەو كارە بە كۆتا بگەیەنێت و لە ئێستا زمانی كوردی لە كۆمەڵگەی گوگڵ خاوەن داتابەیسێكی پاریزراو و پڕ لە داتایە..\nڕاشیگەیاندووە، لەپای ئەو كارانەى کە کردویەتى تیمی پەرەپێدەری كۆمپانیای گوگڵ بڕوانامەی سوپاسگوزاریان پێ بەخشیوە.\nدەربارەى خەڵاتەکە، بۆکان حەسەن دەڵێت" ئەم بڕوانامەیە دەبێتە قەڵغانێك بۆ پاراستنی زمانی كوردی لە هەموو پێگەكانی گوگڵدا ".\nدەربارەى چالاکیەکانى و بەردەوامى لە هەوڵەکانى بۆکان ئاماژەى بەوە کردوە ک لەلایەن تیمی پەرەپێدەری كۆمپانیای گوگڵ لە نوسینگەی گوگڵ لە ئەمریكا و هیندستان لە ڕێگەی google hangout بانگێشت كراوە بۆ قسەكردن لەسەر كیبۆردی كوردی لە Gboard بۆ ئایفۆن و ڕازی بون بە دانانی لە ئایندەیەكی نزیكدا.\nکۆی سه‌ردان: 18838353


كێشه‌ی قوتابیانی زانكۆی شاهانه له ڕاگه‌یاندنێك له وه‌زاره‌تی خویندنی باڵاوه | وزارة التعليم العالي والبحث العلمي\nكێشه‌ی قوتابیانی زانكۆی شاهانه له ڕاگه‌یاندنێك له وه‌زاره‌تی خویندنی باڵاوه\nكێشه‌ی قوتابیانی زانكۆی شاهانه له به‌رژه‌وه‌ندی قوتابيه‌كانه‌وه كۆتایی پێهات ئه‌مڕۆ 20/10/2011 كاتژمێر 11ی به‌یانی ،وه‌زیری خوێندنی باڵا و توێژینه‌وه‌ی زانستی پڕۆفیسۆر دلاوه‌ر عبدالعزیز علاءالدين، به ئاماده‌بوونی ياريده‌ده‌ری به‌ڕێوه‌به‌ری گشتی خوێندن له زانكۆ ئه‌هلییه‌كان دكتۆر جه‌مال كمال حسێن، له‌گه‌ڵ ژماره‌یه‌ك له نوێنه‌رانی قوتابيانی زانكۆی شاهانه كۆبوونه‌وه و دوا بڕیاری وه‌زاره‌ت له‌باره‌ی كێشه‌ی قوتابیانی زانكۆی ناوبراو ڕاگه‌یاندرا. خوێندكارانیش به خۆشحاڵيه‌وه پێشوازییان له بڕیاره‌كه كرد و سوپاسی وه‌زاره‌تی خوێندنی باڵایان كرد كه سه‌رجه‌م بڕياره‌كانی له به‌رژه‌وه‌ندی گشتی و به‌رژه‌وه‌ندی خوێندكاران بوو.\nله كۆبوونه‌وه‌كه‌دا وه‌زیری خوێندنی باڵا جه‌ختی له‌سه‌ر پاراستنی به‌رژه‌وه‌ندی خوێندكاران كرده‌وه و گوتی" ئێمه هه‌ر له‌سه‌ره‌تاوه هه‌وڵه‌كانمان بۆ ئه‌وه بووه كه ئاينده‌ی ئێوه نه‌كرێته قوربانی به‌رژه‌وه‌ندی بيزنيس، وه هه‌ر له‌سه‌رتاوه پێمان له‌سه‌ر پاراستنی به‌رژه‌وه‌ندییه‌كانی ئێوه و خه‌ڵكی هه‌رێم دا‌گرت و ڕێگه‌شمان نه‌داوه بازرگانی به زانست بكرێت. جا هه‌وڵه‌كانی ئێوه بۆ زامين كردنی ئاينده‌يه‌كی گه‌ش و هه‌وڵه‌كانی ئێمه بۆ به‌رگری كردن له به‌رژه‌وه‌ندی گشتی هه‌رێم ته‌واوكه‌ری يه‌كترن".\nوه‌زیری خوێندنی باڵا جه‌ختی له‌سه‌ر به‌رز ڕاگرتنی ئاستی زانستی و كواڵیتی زانكۆكانی هه‌رێم كرده‌وه و دوا بڕیاری ئه‌نجومه‌نی وه‌زاره‌تی خوێندنی باڵای له مه‌ڕ كێشه‌كانی قوتابیانی زانكۆی شاهانه روونكرده‌وه‌و گوتی " وه‌زاره‌ت بڕیاریداوه سه‌رجه‌م قوتابیان قۆناغی یه‌كه‌م، به‌ڕه‌سمی و به فه‌رمانی وزاری له زانكۆكانی (ئیشق، جیهان و هه‌ولێر) له‌هه‌مان قۆناغ و به هه‌مان پسپۆڕیه‌كه‌ی زانكۆی شاهانه وه‌ربگیرێنه‌وه . هه‌ر‌وه‌ها ڕێگه به زانكۆ نوێكانيان دراوه كه ده‌رفه‌تی تاقی كردنه‌وه بۆ ئه‌و خوێندكارانه بڕه‌خسێنێ كه له قۆناغی یه‌ك خوێندوويانه و ئاماده‌ن تاقی بكرێنه‌وه بۆ ئه‌وه‌ی بچنه قۆناغی دوو. به ته‌نسيق له‌گه‌ڵ زانكۆ تازه‌كان، لێژنه‌يه‌كی تايبه‌ت بۆ سه‌رپه‌رشتی كردنی ئه‌و پڕۆسه‌يه پێك هێنراوه و ئاماده‌باشی له ئارادايه كه تاقی كردنه‌وه‌كان يه‌كسه‌ر له دوای جه‌ژن ئه‌نجام بدرێن.\nنوێنه‌رانی قوتابیانی زانكۆی شاهانه، خۆشحاڵی خۆیان بۆ بڕیاره‌كانی وه‌زاره‌ت و ئه‌نجومه‌نی وه‌زاره‌ت ده‌ربڕی و زۆر سوپاسی به‌رپرسانی زانكۆ ئه‌هليه‌كانی (هه‌ولێر و جیهان و ئیشق) كرد و به‌ڵێنیاندا كه كۆشش بكه‌ن بۆ ئه‌وه‌ی له داهاتوودا قوتابی نمونه‌ییان لێ ده‌ربچێت.\nوزير التعليم العالي يهنئ اليوم العالمي للمرأة\nقبول 75% في الدراسات العليا بجامعات الاقليم\nوزارة التعليم العالي تدعو الطلبة لالتزام بالفحوصات الطبية عند العودة من الدراسة\nدعوة لجامعة ستراتفورد الامريكية من التعليم العالي لحل مشاكلها\nبحث ملفات مشتركة بين التعليم العالي والاوقاف في الاقليم


سعودییە منداڵێكی ١٠ ساڵان بەتۆمەتی خۆپیشاندان‌و ئاژاوەگێری لەسێدارە دەدات\n09/06/2019 1721 جار خوێندراوه‌ته‌وه\nمورتەجا قورەیریس (١٨ ساڵ) دوای ٤ ساڵ لە دەستگیركردنی فەرمانی لەسێدارەدانی بەسەردادرا ، ئەوەیش بەتۆمەتی ئەوەی ئەوكاتەی تەمەنی ١٠ ساڵ بووە لەگەڵ كۆمەڵێك منداڵی تر لەرۆژهەڵاتی سعودییە بە پاسكیل بەشداری خۆپیشاندانێكیان كردووە .\nبەپێی ئەو یاداشتەی پێی تۆمەتباركراوە یەكەم تاوانی مورتەجا ئەوكاتە بووە، كە تەمەنی ١٠ ساڵان بووە و لەساڵی ٢٠١١ و لەكاتی رووداوەكانی ناوچەی "عەوامییە" لە رۆژهەڵاتی سعودییە، كە ناوچەیەكی شیعەنشینە لەگەڵ ٣٠ منداڵی تر بەپاسكیل بەشداری خۆپیشاندانەكەیان كردووە .\nدوای ٣ ساڵ و ئەوكاتەی مەرتەجا لەگەڵ خێزانەكەی خەریكی ئەوە بوون بەرەو وڵاتی بەحرێن برۆن لە دەروازەی سنووریی مەلیك فەهد دەستگیركرا .\nدوای ٤ ساڵ لەدەستگیركردنی ، ئەوكاتەی تەمەنی گەیشتە ١٨ ساڵ ، قورەیریس لەدادگای تاوانە تیرۆریستییەكان بەتۆمەتی ئەندام بوون لە "ریكخراوێكی تیرۆریستی توندرەو" دادگایی كرا و هەندێ تۆمەتی تری وەك ئەوەی لەگەڵ براكەی ماتۆڕی لێخوڕیوە و شووشەی سوتێنەری هەڵداوەتە ناو بنكەی پۆلیس و بەشداریكردن لەكاری توندوتیژی كردووە لەكاتی خۆپیشاندانەكانی ساڵی ٢٠١١ و بەشداریكردن لە درووستكردنی بۆمبی مۆلۆتۆف و بەشداریكردن لە رۆیشتن لەگەڵ تەرمی براكەی لەساڵی ٢٠١١ دراوەتە پاڵی .\nپارێزەر و چالاكانی بواری مافەكانی مرۆڤ دەڵێن مورتەجا "بچووكترین زیندانیی سیاسی"یە لە سعوودییە .\nپێشتر ڕێكخراوی ئەوروپی –سعودی بۆ مافەكانی مرۆڤ باسی لەوە كردبوو، كە مورتەجا دوای دەستگیركردنی بۆماوەی چەند مانگێك خراوەتە ناو زیندانی تاكەكەسییەوە ، زۆر ئازار و ئەشكەبجە دراوە و مامەڵەی خراپی لەگەڵ كراوە و لەژێر ئەشكەبجەداندا ناچار كراوە دان بەو تاوانانەدا بنێت كە ئاراستەی كراون .


پارێزەرى کەیسى مامۆستا بەدەل بەرواری دەنگۆیەک لەبارەی ئازادکردنی مامۆستا بەدەل ڕەت دەکاتەوە و ئەوەش دەڵێت، "لە یەک دوو ڕۆژی داهاتوو وادەی دادگاییکردنی لەلایەن دادگاوە دیاری دەکرێت".\nئاسۆ هاشم، پارێزەرى کەیسى بەدەل بەرواریی لە لێدوانێکدا بۆ "ناس کورد" (18ی کانونی دووەمی 2021) ڕایگەیاند، "ئێمە ناتوانین قسە لەسەر کاتی ئازادکردنی مامۆستا بەدەل بەرواری بکەین، بەڵام ئەوەندە دەزانین پەڕاوەکەی لە لێکۆڵینەوە بووەو ئاڕاستەکراوە بۆ دادگای تایبەتمەندو ئەمڕۆ پەڕاوەکەی لە داواکاری گشتی بوو کە 236 لاپەڕە بووە و کەیسی نزیکەی هەشت کەسی دیکەشی تێدابووە و ئەوانیش پێکەوە لێکۆڵینەوە لە کەیسەکەیان دەکرێت."\nباسی لەوەشکرد، چاوەڕوان دەکەین ڕۆژی سێشەممە یاخود چوارشەممە وادەی دادگاییکردنی دیاری بکرێت و لە ڕۆژی دادگاییەکەشی ئەگەر تۆمەتەکان لەسەر بسەلمێنرێت سزادەدرێت ئەگەر بەڵگەش نەبێت بێگومان ئازاد دەکرێت.\nجەختی لەوەشکردەوە، "ئێمە بەهیچ جۆرێک وادەی ئازادکردنی ناتوانین دیاری بکەین بەڵکو ئەوە دادگا بڕیاردەدات، بۆ ئەوەش دۆسیەی مامۆستا بەدەل و شێروان شێروانی و سەرجەم گیراوانی دیکە کە نزیکەی هەشت کەسن پێکەوە کراوەو پەڕاوەکەیان نزیکەی 236 لاپەڕەیە."\nئەوەشی وت، "من بە تەنها پارێزەری مامۆستا (بەدەل بەرواری)یم و دۆسیەکانیشیان بەشێوەیەکی یاسایی بەڕێوەدەچێت، بۆ بەیانی چاوەڕوان دەکرێت وادەی دادگاییکردنی دیاری بکرێت و وەکو وتم ناتوانین بڵێین کەی ئازاد دەکرێت ئەوە کاری دادگایە بەڵام انشااللە کاری تەواو بۆ ئازادکردنی دەکەین".


ڕەزا شوان: چیرۆک بۆ منداڵان. گلەییەکانی بەشەکانی دارقۆخێک. – WTARIKURD


درۆمۆکراسی و هایپەرمۆدێرنیزم – ناوه‌ندی كۆمۆن\nHome / وتارەکان / درۆمۆکراسی و هایپەرمۆدێرنیزم\nدابڕانی فەلسەفە و زانست لەم سەردەمەدا، هۆکارگەلێکی بنەڕەتیی هەیە، دیارترینیان پرسی یاخیبوون/ دەستەمۆبوونە. زانست لە تاقیگەکانی سیستەمدا دەستەمۆ دەکرێت و بەپێی خواستەکانی دەسەڵاتی سیاسی ئیستیغلال دەکرێت، ئەمەش ڕێک پێچەوانەی فەلسەفەیە. زۆربەی ڕە‌هەندەکانی فەلسەفە هەڵگری میتۆدی یاخیبوون و ڕەخنەگرانەن، کایەی فەلسەفە تاکە کایەیە، کە تەنیا ملکەچ و گوێڕایەڵی تاقیگەی مێژوو بووە، بۆیە هەر لە یۆنانی کۆنەوە تاکو ئەمڕۆ هیچ دەسەڵاتێک نەیتوانیوە ئەم ڕەگەزی ڕادیکاڵبوونەی نێو فەلسەفە ڕیشەکێش بکات. بەڵام ئەمە مانای وا نییە، کە ئەرکی فەلسەفە لە تەفسیر و ژاوەژاوی میتافیزیکیدا قەتیس بمێنێت. مارکس و ئەنگڵز وەک دوو پێشەنگی فەیلەسوفەکانی جیهان، بۆ یەکەمجار خوێندنەوەیەکی زانستی بۆ مێژووی مرۆڤایەتی دەکەن، چونکە ماتریالیزمی مێژوویی، تاکە میتۆدی زانستییە بۆ تێگەیشتن لە مێژووی گەشەکردن و گۆڕانی کۆمەڵگەی مرۆیی. هەربۆیە فەیلەسوفێکی وەک پۆل ڤیریلیۆ داوای ئاشتەوایی نێوان فەلسەفە و زانست دەکات. چونکە هاوکێشە و یاساکانی زانست وەڵامدەرەوەی هەموو دیاردە کۆمەڵایەتی و سرووشتییەکان نین، و فەلسەفەش بەبێ بەبنەماگرتنی زانست دەبێتە میتافیزیک و میتۆلۆژیا.\nدەوڵەتی مۆدێرن وەک بەرهەمی شۆڕشی بۆرژوازی، ڕەنگدانەوەی قوتابخانەی پۆزەتیڤیزمی لۆژیکی و قوتابخانەی ئەزموونگەراییە. لێرەوە دەتوانین شیکاریی بۆ عەقڵی ئامرازیی دەوڵەتی مۆدێرن بکەین، واتە ئەو ئامرازانەی کە دەزگا دەوڵەتییەکان لە قۆناغی مۆدێرنەوە تاکو ئەمڕۆ (کە پۆل ڤیریلیۆ ناوی دەنێت قۆناغی مۆدێرنەی لەڕادەبەدەر/ Hypermodernism) بەمەبەستی پتەوکردنی دەسەڵاتیان بەکاریدەهێنن. بە دەربڕینێکی تر؛ کاری لەپێشینەی دەوڵەتی مۆدێرن بریتیبوو لە سوودوەرگرتن لە ئامرازە پیشەسازی و تەکنەلۆژییەکان، دواتریش وەک ڤیریلیۆ دەڵێت دەسەڵاتی سیاسی لە دەوڵەتی مۆدێرندا، بەربەستگەلێک بۆ وەستاندن و خاوکردنەوە خێرایی و جوڵەی خەڵک دادەنێت، لەوانە؛ دەروازە سنوورییەکان، بازگەکان، سەربازگە، زیندانەکان، ژێرزەمین و ترافیکی سەر شەقامەکان. ڤیریلیۆ کە بە فەیلەسوفی خێرایی ناسراوە، پێیوایە، دەوڵەتی مۆدێرن هەمیشە لە هەوڵی کۆنترۆڵکردنی شەقامدایە، چونکە بە بۆچوونی ئەو ڕەگ و ڕیشەی دەسەڵات لە شاردایە، و لە دەرەوەی جوڵە و شەقام هیچ پێناسەیەک بۆ دەوڵەتی مۆدێرن و شۆڕش بوونی نییە. بەبڕوای ئەو؛ شەقام وابەستە و گرێدراوی هەموو شۆڕشێکە و شەقامیش تەنیا لە شاردا بوونی هەیە.\nکرۆکی ئایدیای ڤیریلیۆ پشتبەستنە بە پرسی خێرایی و پێداگریی لەوە دەکات، کە بەدرێژایی مێژوو ئەوەی خێراتر بووە، دسەڵاتدار و پایەبەرزتر بووە. پێشتر وەزیری پڕوپاگەندەی نازییەکان (جۆزێف گۆبڵز) داوای دەکرد؛ “بانگەشە و پڕوپاگەندە بەشێوەیەکی ڕاستەوخۆ بکرێت، لەڕێگەی دەنگ و ڕەنگەوە نەک لەڕێگەی نووسینەوە. چونکە لە خوێندنەوەدا کات هەیە بۆ بیرکردنەوە، بەمەش ڕەنگە جۆشوخرۆشی جەماوەر خامۆش ببێت”، ئایدیاکانی گۆبڵز بەتەواوی مانا ڕەنگدانەوەی ئامانجەکانی قۆناغی مۆدێرنەیە. ئەمڕۆ خێرایی، کولتوری شارستانییەتی مۆدێرنەی لەڕادەبەدەر (هایپەرمۆدێرنیزم)ە، دەبینین هەموو کایەکانی ژیان بەرەو لادان و خواستی لەڕادەبەدەر دەچن. بۆیە شتێکی نامۆ نییە کە ڤیدیۆی گەعدەکانی (ئارام شەیدا)، لە گۆرانییەکانی هونەرمەندێکی وەک (شێرکۆ تاڵیب) پڕبینەرتر بێت و خێراتر بڵاوبێتەوە.\nڤیریلیۆ پێیوایە وڵاتانی ڕۆژئاوا، شۆڕشی سیاسییان بەخۆوە نەبینیوە بەڵکو شۆڕشی “درۆمۆلۆژی/ Dromology  “یان ئەنجامداوە، هەروەها دەڵێت ئەو بانگەشەیەی بۆ دیموکراسیی دەکەن هیچ نییە جگەلە “درۆمۆکراسی/ Dromocratie “. ڤیریلیۆ گوزارەیەکی گۆبڵز دەهێنێتەوە کە دەڵێت؛ ئەوەی شەقامی بە دەستەوە بێت، دەسەڵات دەگرێتە دەست. بەمەش شیکاریی بۆ داگیرکارییەکانی ئیمپریالیزم دەکات، کە لەدوای شەقام، بایەخیان بە ڕێگەی وشکانی و دەریایی و ئاسمانیی دا. بۆیە ئەوانەی خێراتر بوون، براوەکانی جەنگی زانیاری (infowar)، ئەوانەی کەشتیی جەنگی و چەکی بالیستی و فرۆکەی بۆمبهاوێژ و کەرەستەی خێراتریان بەرەهمهێنا، توانیان هەسارەکە لەنێوان خۆیاندا دابەش بکەن. ئەم کارەساتی خێراییە هیچ بەهایەکی بۆ ڕووبەر و جوگرافیا نەهێشتۆتەوە، چونکە خاوندارێتیکردن لە کات جێگەی خاوەندارێتیکردنی شوێنی گرتۆتەوە. بەمەش ئابووریی سەربازی، لەسەر حسابی ئابووریی مەدەنی گەشە دەکات. لە سایەی ئابووریی جەنگدا، بۆ ئەوەی شۆڕش ڕوونەدات، دەبێ شەقامەکان چۆڵ بن. بۆیە دەوڵەتی مۆدێرن ڕێگری لە هەموو گردبوونەوەیەکی سەرشەقامەکان دەکات. ئەم پرۆسەیەش بەردەوامییەکی مێژوویی هەیە، وەک دەبینین ڕاگەیاندنی قەدەغەی هاتووچۆ (traffic ban)، و درێژکردنەوەی دۆخی ئاوارتە و لەناکاو، لە سیما و تایبەتمەندییە هەر دیارەکانی دەسەڵاتی هایپەرمۆدێرنن.\n ) زانستی خێرایی.\n ) دەسەڵاتی خێرایی. ڤیریلیۆ ئەم زاراوانەی لە زاراوە یۆنانییەکانەوە وەرگرتووە. بۆنموونە؛ (Dromos) بەمانای پێشبڕکێ یان خێرایی دێت، لە میتۆلۆژیای یۆنانییشدا (cratos) بەمانای خواوەندی هێز یان دەسەڵات دێت. پێیوایە چیتر درۆمۆکراسی تەحەکوم بە ژیانی کۆمەڵگە مۆدێرن و هاوچەرخەکانەوە دەکات.\nدەیڤد هارڤەی:له‌باره‌ی ڕووداوه‌کان له ئۆکرانیا\nچینی کرێکاری عێراق\nوانەکانی ڕاپەڕینی مۆسکۆ\nپرۆژه‌ی نیولیبراڵیزم زیندووه، به‌ڵام ڕه‌وایه‌تی له‌ده‌س داوه\nڕۆژەکان درێژن و ساڵەکانیش کورت\nچالاکیی ڕێکخراوە جەماوەرییەکان لە سەردەمی کۆمۆنی پاریسدا\nتۆپی پێ: وەرزشی خەڵک؟\nسەرچاوەی ڕۆژی ئایار چییە\nئیمپریالیزم، باڵاترین قۆناغی سەرمایەداری\nتایبەتمەندی و ڕازی بەبتبوونی کاڵا\nدوا دادگاییکردن لە کۆلن\nپێگەیەک لە پێناوی بەهێزکردنی ڕەوت و بزووتنەوەی سۆشیاڵیستی پرۆلیتاریایی\nپێشه‌كی كاری كرێگرته و سه‌رمایه\nكارل ماركس: کرێی کار چیه\nسه‌باره‌ت به‌ساڵی ١٧٩٣\nتەنها ڕێگا سۆشیاڵیزمە\nپێگەیەک لەپێناوی بەهێزکردنی ڕەوت و بزووتنەوەی سۆشیاڵیستی پرۆلیتاریایی


سەدر ئامۆژگاری بەرپرسانی عیراق دەکات لە بەڕێوەبردنی وڵات\nموقته‌دا سه‌در رێبه‌رى ره‌وتى سه‌در و سه‌رۆكى ئیئتلافى سائیرون، له تویتێكدا له هه‌ژمارى تایبه‌تى خۆى له تۆڕى كۆمه‌ڵایه‌تى تویته‌ر بڵاویكرده‌وه، چه‌ند ئامۆژگارییه‌كى هێزه سیاسییه‌كان ده‌كات و ده‌شڵێت "با هانا بۆ وڵاتانى دراوسێ ببه‌ین، ئه‌گه‌ر حكومه‌تى عێراقى ناتوانێت ئاو و کارەبا دابین بکات".\nموقته‌دا سه‌در رێبه‌رى ره‌وتى سه‌در و سه‌رۆكى ئیئتلافى سائیرون، له تویتێكدا ده‌ڵێت "له‌به‌ر خوشه‌ویستیم بۆ عێراق ئه‌م ئامۆژگارییانه جێبه‌جێبكه‌ن".\nدەشڵێت "پێویسته قه‌واره سیاسییه‌كان په‌یوه‌ندى و دانوستان له‌گه‌ڵ ئه‌مریكا و وڵاتانى دراوسێدا ببڕن، سه‌باره‌ت به پێكهێنانى هاوپه‌یمانى و دواى هاوپه‌یمانى، چونكه ئه‌وه كارى ناوخۆیى ئێمه‌ى عێراقییه‌كانه و كارى كه‌سى تر نییه".\nله خاڵێكى ترى ئامۆژگارییه‌كانیدا سه‌در ده‌ڵێت "ئامۆژگارى هه‌موو قه‌واره سیاسییه‌كان ده‌كه‌م، دور بكه‌ونه‌وه له سه‌نگه‌رگرتن و هاوپه‌یمانێتییه تایه‌فى و نه‌ژادییه بێزراوه‌كان، من بۆخۆم هه‌موو سه‌نگه‌رگرتنێكى شیعى یان سوننى یان كوردى یاخود جگه له‌وانه ره‌تده‌كه‌مه‌وه، من له‌وپه‌ڕى ئاماده‌ییدام بۆ هاوكارى له پێناو دورستكردنى هاوپه‌یمانێتى نا تایه‌فى لە ده‌ره‌وه‌ى پشك پشكێنه‌ى حزبى، تایه‌فى و نه‌ته‌وه‌یى".\nیه‌كێكى ترى ئامۆژگارییه‌كانى سه‌در جه‌ختده‌كاته‌وه "خه‌ڵك لە گه‌رمادا ده‌ناڵێنن، له‌گه‌ڵ بێ ئاوی و بێ كاره‌باییدا ناڕەحەتن، ئه‌گه‌ر حكومه‌ت تواناى نییه، با به‌په‌له په‌نا بباته به‌ر وڵاتانى دراوسێ بۆ چاككردنى ئاو و كاره‌با و كه‌رتى ته‌ندروستى و په‌روه‌رده، له جیاتى ئه‌وه‌ى په‌نایان بۆ ببه‌ن بۆ پێكهێنانى حكومه‌ت".


بۆ ڕێگریکردن لە کەمکردنەوەی مەترسیی بەبیابانبوون ڕێکاری پێویست دەگیرێتە بەر\nھەولێر -KDP.info- بەڕێوەبەری ھونەری لە دەستەی ژینگەی ھەرێمی کوردستان گوتی، بۆ ڕێگریکردن لە بەبیابانبوونی ھەرێمی کوردستان چەندین ڕێکاری پێویست دەگیرێنە بەر و ئێمەش کۆمەڵێک پێشنیارمان داوەتە ئەنجومەنی وەزیران، لەوانە پشتێنەی سەوزایی لە ھەموو پارێزگاکان و ھەرێمی کوردستان دروست بکرێت.\nئازاد نووری عەوڵا، بەڕێوەبەری ھونەری لە دەستەی ژینگەی ھەرێمی کودستان، بۆ ماڵپەڕی فەرمیی پارتی دیموکراتی کوردستان گوتی: ''بەھۆی ئەوەی مەترسیی بەبیابانبوونی جیھان ھەیە، ھەرێمی کوردستانیش بەشێک دەبێت لەو مەترسییە، بۆیە کۆبوونەوەی ئەنجومەنی باڵا بە بەشداریی وەزارەتە پەیوەندیدارەکان ئەنجام درا، بۆ ئەوەی ھەرچی ڕێکاری پێویستە بگرینە بەر بۆ ڕێگریکردن لە بەبیابانبوونی ھەرێمی کوردستان.''\nئازاد نووری عەوڵا گوتیشی: ئێمە پێشنیارەکانی خۆمان ئامادە کردووە و داومانەتە ئەنجومەنی وەزیران کە لەوێ لیژنەیەک بۆ قەیرانەکان ھەیە، بۆیە ئەوان بڕیار دەدەن.''\nعەولا ڕوونیشی کردوەوە: ''داوامان کردووە لە ھەموو پارێزگاکان پشتێنەی سەوزایی دروست بکرێت و دارستانی دەستکرد و ڕێژەی سەوزاییش زیاد بکرێت، ئەمە دەبێتە ھۆی ئەوەی کە مەترسی لەسەر بەبیابانبوونی ھەرێمی کوردستان کەم بکاتەوە.''


ئەوروپا | Citizenships by Investment Programs\nتەنها چوار وڵات لە ئەوروپادا ئۆفەری وەرگرتنی ڕەگەزنامە لەڕێگەی وەبەرهێنانەوە دەدەن، ئەم وڵاتانەش بریتین لە (ماڵتا، بولگاریا، مۆنتینێگرۆ , وە قوبرس - لە ئێستادا ڕاگیراوە). هەندێک وڵات ئۆفەری پرۆگرامەکانی نیشتەجێبوون دەدەن لەڕێگەی وەبەرهێنانەوە، ئەم وڵاتانەش بریتین لە (یۆنان، ئیرلەندا، پورتوگال، ئیسپانیا، وە بەڕیتانیا).\nبەڵگەنامەی نیشتەجێبوونی ئەوروپا\nچەند وڵاتێکی دیاری کراو لە ئەوروپا ڕەگەز نامەی دووەم دەبەخشن لەڕێی وەبەرهێنانەوە. هەندێک لەم وڵاتانە ئەندامن لە یەکێتی ئەوروپا، هەربۆیە هەڵگرانی پاسپۆرتی ئەوروپی دەتوانن کار بکەن, بژین، وە بخوێنن لە هەریەک لەو ٢٧ وڵاتەی کە بەشێکن لە ئەوروپا. ئەو وڵاتانەی تر کە پرۆگرامی رەگەزنامە بەردەست دەخەن و بەشێکن لە ناوچەی شنگن یاسایەکی هاوبەشیان هەیە بۆ ڤیزای گەشتکردن، وە هەندێک وڵاتیش سەر بە هەردوو بەشی یەکێتی ئەوروپاو ناوچەی شنگنن. پرۆگرامەکانی ئەوروپا بە وەرگرتنی ڕەگەزنامە لەڕێی وەبەرهێنانەوە چەندین تایبەتمەندی بێوێنەو هاوتای هەیە کە بریتین لە\nماوەی پرۆسەکە لە نێوان ٦ بۆ ١٢ مانگ دەخایێنێت بۆ وەگرتنی ڕەگەزنامەو پاسپۆرت و بوون بە هاوڵاتییەکی ئەوروپی.\nپێویست بە چاوپێکەوتن ناکات.\nگەشتکردن بۆ ١٥٠ وڵاتی جیهانی بەبێ ڤیزا کە وڵاتە ئەوروپییەکانیش دەگرێتە خۆ\nڕاکێشان و بەشداری پێکردنی کەسانی خێزانەکەت، وەکوو هاوسەر، مناڵەکان، وە دایک و باوک.\nجیاوازی یەکێتی ئەوروپا و ناوچەی شنگن.\nهەندێک لەو وڵاتە ئەوروپییانەی کە پشتگیری وەرگرتنی ڕەگەزنامە لەڕێگەی پرۆگرامی وەبەرهێنانەوە دەکەن بەشێک نین لە یەکێتی ئەوروپا، بەڵام دەکەونە زۆنی شنگنەوە، لەوانە وڵاتی مۆنتینێگرۆ. ناوچە یاخود زۆنی شنگن پێک دێت لە ٢٦ وڵاتی ئەوروپی کە بەفەرمی هەموو کۆنتڕۆڵکردنێکی سنوورە هاوبەشەکانیان لاداوەو هاوڵاتی ئازادە لە هاتووچۆ لەبەینی وڵاتەکاندا. ئەم ناوچەیە بەپێی ڕێساو یاسەیەکی هاوبەش لە نێوان وڵاتەکانی دا، زیادتر وەکوو تاکە دەسەڵاتی دادوەری بۆ مەبەستی گەشتە نێودەوڵەتییەکان کاردەکات. ناوچەکە دوای ساڵی ١٩٨٥ ناوی لێندرا شنگن ئەمەش بەهۆی ئەو ڕێکەوتن نامەیەی کە واژوو کرا لە گوندی شنگنی لۆکسێمبۆرگ.\nلەمیانەی هەموو ئەو وڵاتانەی کە پرۆگرامی وەگرتنی ڕەگەزنامە لەڕێی وەبەرهێنان پێشکەش دەکەن، تەنها بولگاریا و قوبروس بەشێک نین لە ناوچەی شنگن.\nیەکێیتی ئەوروپا بریتییە یەکێتییەکی سیاسی و ئابووری کە لە ٢٧ وڵات پێک هاتووەو ئەم وڵاتانەش دەکەونە ناو قارەی ئەوروپا. یاساکانی یەکێتی ئەوروپا جەخت لەوە دەکەنەوە کە بە ئاسانی و بە ئازادی هاوڵاتیان بە نێو وڵاتەکاندا هاتووچۆ بکەن و شتومەک و خزمەتگوزارییەکان و سەرمایەکانیان بەردەست بخەن لەناوخۆ دا. یەکێتی ئەوروپاو ڕەگەزنامەی ئەوروپی کاتێک دروست بوو کە ڕێکەوتننامەی ماستریکت هاتە سەپاندن لە ساڵی١٩٩٣ دا. هەرکەسێک کە خاوەنی ڕەگەزنامەی ئەوروپی بێت دەتوانێت لە ٢٧ وڵاتی یەکێتی ئەوروپادا بژیت، بخوێنێت، وە کاربکات.\nلەهەموو ئەو وڵاتانەی ئەوروپا کە پرۆگرامی ڕەگەزنامەی ئەوروپی بەردەست دەخەن لەڕێگای وەبەرهێنان، تەنها مۆنتینێگرۆ و مەڵدوڤا بەشێک نین لە یەکێتی ئەوروپا، بەڵام بەشێکن لە ناوچەی شنگن.\nسوودەکانی پاسپۆرتی بەڕیتانی\nئازادی لە هاتن و چون و گەشتکردن دا.\nهەڵگرانی پاسپۆرتی ئەوروپی زۆرترین ئازادی هاتووچۆو گەشتکردنیان هەیە لەنێوان پاسپۆرتەکانی تری جیهان دا، کە دەتوانن بۆ زیاد لە ١٦٠ وڵاتی جیهان گەشت بکەن بەبێ هیچ ڤیزایەک\nتوانای نیشتەجێ بوون و کارکردن لە ٢٨ وڵاتدا\nپاسپۆرتی ئەوروپی لەلایەن ٢٧ وڵاتی ئەندامانی یەکێتی ئەوروپا دروست دەکرێت بۆ هاوڵاتییەکانیان.\nڕێکەوتن نامەکەی یەکێتی ئەوروپا ڕێگە دەدات بە ئازادی هاوڵاتییەکانی هاتووچۆ بکەن و ئاڵوگۆری کەلوپەل و پارە بکەن، هەربۆیە هاوڵاتییانی ئەوروپا دەتوانن لە هەریەک لەو ٢٧ وڵاتەدا بژین.\nوڵاتانی یەکێتی ئەوروپا بریتین لە: ئوستریا، بێلگیۆم، بولگاریا، کرواتیا، یەکێتی قوبروس، یەکێتی چێک، دانمارک، ئیستۆنیا، فینلاند، فەڕەنسا، ئەڵمانیا، یۆنان، هەنگاریا، ئیرلەند، ئیتاڵیا، لاتیڤیا، لیزوانا، لۆکسێمبۆرگ، ماڵتا، نیزەرلاند، پۆڵەند، پورتوگال، ڕۆمانیا، سلۆڤاکیا، ئیسپانیا، وە سوید.\nلەگەڵ ئەمەشدا، هاوڵاتییان ئەوروپی بە ئازادی دەتوانن لە وڵاتی سویزەرلاند دا نیشتەجێ بن.\nخوێندنی بێبەرامبەر یاخود بە هاوکاریکردن\nچەندین هۆکاری جیاواز هەیە بۆ خوێندن لە یەکێتی ئەوروپادا. ئەوروپا خاوەنی کۆنترین و بەناوودەنگترین زانکۆکانی جیهانە، خوێندن لە ئەوروپادا هەلی زۆر زیاترت بۆ دەڕەخسێنێت بۆ تۆڕە جیهانییەکان و بەرەو پێشخستنی کار، ژمارەیەکی زۆر لە شاری جیاواز و بەناوبانگی هەیە، کوالێتی بەرزی ژیان، وە بە دڵنیاییەوە ٢٨ وڵات هەیە کە ئۆفەری خوێندنی بێبەرامبەر یان بە نرخێکی زۆر گونجاو بەردەست دەخەن.\nبەردەست بوونی خزمەتگوزاری تەندروستی جیهانی\nلەژێر ئەو یاسایانەی کە ئێستا لە یەکێتی ئەوروپادا بوونی هەیە، هاوڵاتییانی یەکێتی ئەوروپا کاتێک لە یەکێک لەو ٢٧ وڵاتەدا بن، سوود لە خزمەتگوزاری تەندروستی بێبەرامبەر وەردەگرن.\nپرۆگرامەکانی ڕەگەزنامەی ئەوروپی لەڕێگەی وەبەرهێنانەوە.\nچەندی ڕێگای جیاواز هەیە بۆ بەدەستهێنانی ڕەگەزنامەی ئەوروپی لەڕێگەی وەبەرهێنانەوە، ئەمانەش بریتین لە: وەبەر‌هێنان لە کەرتی خانووبەرە، پێدانی پارەی تەواو یاخود بەشێک لە پارەکەت بە دەڕماڵەی حکومەت(بەخشینی پارە)، پێدانی بڕە پارەیەک و سەرف کردنی لە بۆندەکانی حکومەت یاخود پێکهێنانی بازرگانی.\nبەڵگەنامەی نیشتەجێبوونی ئەوروپا لەڕێی پرۆگرامی وەبەرهێنانەوە ماف و ڕێگەت پێدەدات کە بەشێوەیەکی یاسایی لە وڵاتەکەدا نیشتەجێ ببیت، بژیت، کار بکەیت، بخوێنیت, وە سوودمەندی بیت لە خزمەتگوزاری تەندروستی بەبێ ئەوەی کە هاوڵاتی ئەو وڵاتە بیت.\nهەموو پرۆگرامەکانی نیشتەجێبوون بەشێکن لە ناوچەی شنگن (جگە لە بەڕیتانیا) هەر بۆیە بەڵگەنامەی نیشتەجێبوون ڕێگە دەدات بە بەشداربووەکانی بتوانن گەشت بکەن بۆ ٢٦ وڵاتی ئەوروپا کە بەشێکن لە ناوچەی شنگن.\nهەموو پرۆگرامەکانی نیشتەجێبوون لە ئەوروپا پشتگیری وەرگرتنی ڕەگەزنامەی ئەوروپی دەکەن بەڵام بە هەل و مەرجی جیاواز، هەندێک لە پرۆگرامەکان کارئاسانی زیاتر دەکەن وەک لە پرۆگرامەکانی تر. پێشکەشکارەکان لەوانەیە ڕێگەیان پێبدرێت کە ببنە خاوەن ڕەگەزنامە ئەمەش بە مانەوەیان لەو وڵاتەدا بۆ ژمارەیەک ساڵی دیاریکراو و فێربوونی زمانەکەیان و سەرکەوتن لە تاقیکردنەوەی زمان دا.\nپرۆگرامەکانی نیشتەجێبوونی ئەوروپی لەڕێگەی وەبەرهێنان چەند تایبەتمەندییەکی بێهاوتایان هەیە، لەوانە:\nپرۆسەکە خێرایەو لەماوەیەکی کەمدا تەواو دەبێت کە نزیکەی ٣ بۆ ٥ مانگی پێدەچێت.\nپێویست بە هیچ چاوپێکەوتنێک ناکات بۆ وەرگرتنی بەڵگەنامەی نیشتەجێبوون\nتوانای گەشتکردن بۆ ٢٦ وڵاتی ئەوروپا بەبێ ڤیزا\nپێشکەشکار بەرپرس نییە لە هیچ باج دانێک ئەگەر هاتوو لە وڵاتەکەدا نیشتەجێ نەبوو\nتوانای لەخۆگرتنی کەسانی خێزانەکەی، وەک هاوسەر، مناڵەکانی، وە دایکی باوکی خۆی\nپرۆگرامەکانی نیشتەجێبوون لە ئەوروپا


گسکلێدان دروشمی شۆڕشه‌که‌ی عێراقه!\nجه‌مال عه‌لی حه‌لاق وه‌رگێڕانی: جیهاد موحه‌مه‌د حه‌مه‌که‌ریم\n• گسکلێدان دروشمێکی گه‌وره‌یه، بڕواشم وایه ئه‌م دروشمه تایبه‌ته به شۆڕشی عێراق، بۆیه ئومێده‌وارم گسکلێدان هه‌میشه ئاماده‌بێت له هه‌موو خۆپیشاندانی سه‌ر شه‌قامه‌کان.\n• گسکڵیدان وه‌ک دروشم، وه‌ک ده‌قێکی ئه‌ده‌بی چڕ و کراوه، ده‌توانرێت به زۆر ئاماژه بخوێنرێته‌وه، ساده‌ترین مانای گسکلێدان گسکلێدانی شه‌قامه‌کانه له هه‌موو خۆڵ و خاشاکێکی پیسی که‌ڵه‌که‌بوو، به‌رزترین مانای گسکلێدان، گسکلێدانی ئه‌و فه‌رهه‌نگه‌یه که ئه‌م گه‌نده‌ڵیه‌یی به‌رهه‌مهێناوه.\n• گسکلێدان لای هه‌ر تاکێک و لای هه‌ر کۆمه‌ڵێکیش خوێندنه‌وه‌یه‌کی تایبه‌تی خۆی هه‌یه، بۆیه هه‌ر یه‌که له ڕوانگه‌ی خۆیه‌وه و به تێگه‌یشتنی خۆی و خوێندنه‌وه‌یه‌کی قوڵی خۆی گسکلێدان ده‌کات به سیمبول.\n• ئێستا گسکه‌که نزیک بووه‌ته‌وه له سه‌ری هه‌ریه‌ک له به‌رپرسه‌کان، بێ جیاوازی له پله‌و پێگه‌کانیان، له به‌ریپێیانه‌وه تا ته‌پڵی سه‌ریانی گرتووته‌وه، هه‌موویان له‌به‌رده‌م ڕه‌حمه‌تی گسکدان، له پێشدا به‌رپرسه‌کانی خزمه‌تگوزارییه کۆمه‌ڵایه‌تییه‌کان، ئه‌وانه‌ش که له‌سه‌ر فرتوفێڵ کردن ده‌ژین و ساخته له خه‌ڵکی گشتی و هه‌ژارانی عێراقی ده‌که‌ن له گسکدان ڕزگاریان نابێت.\n• ئه‌و سه‌رانوێلکه‌ی که که‌ڵه‌که بووه له‌سه‌ر ڕوخساری شاره‌کان، له پایته‌خته‌وه تا ده‌گاته بچوکترین شاری عێراقی، ئاماژه‌یه‌که به هه‌ژاریی و دواکه‌وتوویی خه‌ڵک( زیاتر له ملوێنێک هاوڵاتی له ژێر هێڵی هه‌ژارییه‌وه ده‌ژی له به‌غداد)، سه‌رانوێلک شه‌رعیه‌ت ده‌دا به گسک و گسکلێدان وگسکده‌ر، ئه‌مه دروشمێکی زۆر شۆڕشگێڕانه‌ی شه‌رعی نوێیه، یاسا شکێنی نیه، به‌ته‌واوه‌تی به پێچه‌وانه‌ی یاسا شکێنیه‌وه ڕاژه‌ی یاسای شارستانیانه ده‌کات، کاریش له‌سه‌ر کارایی یاسا ده‌کات.\n• سه‌رانوێلکه که‌ڵکه‌بووکانی سه‌ر شه‌قامه‌کان، که ده‌و‌ری نه‌خۆشخانه و قوتابخانه‌کانی داوه، تاکه‌کانی عێراق کاس ده‌کات و په‌نجه‌ره‌ی هه‌ستی مرۆڤایه‌تی بوونیان داده‌خات، ئه‌م دروشمه به‌رپرسه‌کان که‌ڕولاڵ ده‌کات، هیچ که‌سێکیان ناتوانن به‌رپه‌رچی بداته‌وه، هه‌موو له ناچاریدا ده‌بێت قبوڵیکه‌ن.\n• هه‌ڵوێسته‌یه‌ک له‌سه‌ر سه‌ره‌مه‌رگیان: " بێگومان گوێی لێده‌بێت ئه‌گه‌ر له ژیاندابێت" ، چوونکه هه‌موویان به ئاگان چی ده‌گوزه‌رێت، یان به ناچاریی ده‌بێت ئاگاداربن له ئاماژه‌ی ئه‌و گسکه‌ی نزیک سه‌ریان بووه‌ته‌وه. سه‌رده‌می شتنه‌وه و خۆپاکردنه‌وه ڕۆیشت، به‌رپرس، فه‌رمانبه‌رێکی کارگێڕییه کارێکی دیاریکراوی پێدراوه ده‌بێت جێبه‌جێی بکات به‌و شێوازه‌ی بۆی سنوردارکراوه، ئه‌گه‌ر کاره‌که‌ی به ڕێکوپێکی نه‌کردبوو ئه‌وه ته‌نیا چاره‌سه‌ر گسکلێدانێتی.\n• گسکلێدان دروشمێکی بناغه‌ییه، سه‌رده‌میانه‌یه و له قۆناغێکدا گیر ناخوات، خشته ڕاسته‌قینه‌کانی دروستکردنی ته‌لارێکی ڕۆشنبیریی له نووسین داده‌نێت، نه‌ک به زاره‌کی. گسک ده‌ستپێکێکه وهه‌ڵناوه‌شێته‌و ، سه‌ره‌تایه‌کی خۆگره و راوه‌ستاوه، چوونکه شاره‌زایی له ئه‌نجامی پراکتیزه‌کردن و ئه‌زموونێکی زیندوه‌وه دێت. ئای چه‌ند ئومێده‌وارم  که گسک ببێت به پێناسه‌یه‌کی عێراقی، یان ببێت به نیشانه‌یه‌ک له‌سه‌ر ئاڵای عێراق. ده‌بێت به‌رپرسی که‌مته‌رخه‌م و گه‌نده‌ڵ له جێبه‌جێکردنی کاره‌کانیدا بزانێت که بوونی ئه‌و له پێگه وه‌زیفیه‌که‌یدا ته‌واو وه‌ک سه‌رانوێلکێک وایه له‌سه‌ر شه‌قامه‌کان، یان ڕێره‌وی ڕۆیشتنی خه‌ڵک.\n• چڕبوونه‌وه‌ی گسکلێدان وه‌ک دروشمێک له‌سه‌ر شه‌قامه‌کان ئاماژه‌ی تر ده‌به‌خشێت، ئه‌مه داوایه‌کی زۆر قوڵه له خۆپیشاندانه‌کاندا، مه‌به‌ستم ئه‌وه‌یه که به مانای گسکلێدانی ئه‌و فه‌رهه‌نگه دێت که گه‌نده‌ڵی به‌رهه‌می هێناوه.\n• تا ئێسا (مالکی) پرته‌وبۆڵه‌ی ئه‌وه‌یه‌تی که حکومه‌ت شه‌رعیه ـ هه‌ڵبه‌ت به ڕای ئه‌و ـ به پێی هه‌ڵبژاردن شه‌رعیه، بیری چۆته‌وه که ئه‌وه شه‌قام بوو حکومه‌تی هه‌ڵبژارد، خۆپیشاندانی سه‌ر شه‌قامه‌کان ئاماژه‌یه بۆ ئه‌وه‌ی که ئه‌و هه‌ڵبژاردنانه هه‌ڵده‌وه‌شێنێته‌وه له‌به‌ر بوونی گه‌نده‌ڵی. پێویسته حکومه‌ت هۆشی ئه‌وه‌ی هه‌بێت که مانه‌وه‌ی ئه‌و به‌ستراوه به ڕه‌زامه‌ندی گه‌له‌وه.\n• خۆپیشاندا‌نه ئاشتیخوازه‌کانی سه‌رشه‌قامه‌کان ئاماژه‌یه بۆ ئه‌وه‌ی که به‌رپرسانی حکومه‌ت به هه‌موو پله‌کانیانه‌وه له سه‌ره‌وه بۆ خواره‌وه وه‌زیفه‌کانیان خراپ به‌کارهێناوه، ئه‌گه‌ر خۆپیشاندانه‌کان بگاته ئاستی تووندوتیژی ئه‌وه مانای ئه‌وه‌یه که جه‌ماوه‌ر حکومه‌تی ناوێت، لێره‌شدا دروشمی ڕوخانی حکومه‌ت به‌رزده‌کرێته‌وه. ئێستا شه‌قام ته‌نیا خۆپیشاندان ده‌کات، ده‌بێت حکومه‌ت ئاگاداری خۆیبێ\n• له‌سه‌ر حکومه‌ته که لێپرسینه‌وه بکات له‌وبه‌رپرسانه‌ی که تووندوتیژی به‌کارده‌هێنن دژ به خۆپیشانده‌ره سڤیل و هێمنه‌کان، زۆر قسه له‌سه‌ر سوتاندنی پارێزگای واست کرا، که‌چی بێده‌نگ ده‌بن له‌سه‌ر ئه‌وانه‌ی بوون به قوربانی دڕنده‌یی پارێزگاری واست، پێویسته له‌سه‌ر وه‌زیفه‌ی پارێزگاریی لاببرێت و بدرێت به دادگا. شه‌قام چیتر به‌رگه‌ی سوکایه‌تی ناگرێت، سه‌رده‌می ژێرده‌سته‌یی و ملکه‌چی به‌سه‌رچوو، شه‌قامی عێراقی وه‌ک شه‌قامی وڵاتانی عاره‌بی ده‌کوڵێت و قوڵپده‌دات، پریشکی ناڕه‌زایه‌تی و خۆپیشاندانه‌کان گه‌یشت، داخوازییه‌کان بۆ به‌ده‌ستهێنانی مافه‌کان گه‌یشت، به‌رده‌کانی دۆمینۆ ده‌بارێت و هه‌سته مرۆییه‌کان هه‌ڵده‌چن دوای ئه‌وه‌ی ماوه‌یه‌کی زۆر بوو وونبوون و دیار نه‌مابوون.\n• ئه‌وانه‌ی که له ده‌سه‌ڵاتدان کۆمه‌ڵێکن له هه‌موو حیزبه هاوبه‌شه‌کان، بۆیه بێده‌نگی ئه‌م حیزبانه هه‌موویان ئاماژه‌یه‌کی ئاشکرا‌یه که هه‌موو له گه‌نده‌ڵیه‌وه گلاون، ئه‌مانه له هه‌موو هه‌ستێکی نیشتیمانیه‌وه دوورن که نیشتیمان به‌ره‌و خۆشگوزه‌رانی و خۆشبژێویه‌ک به‌رێت که تاکه‌کان تیایدا هه‌ستێکی قوڵی مرۆییان بۆ دروستبێت.\nئه‌و گه‌نده‌ڵیه‌یی که هه‌یه ڕسواییه بۆ هه‌موو حیزبه هاوبه‌شه‌کانی ناو ده‌سه‌ڵات، ڕسواییه بۆ ئه‌و ئامرازانه‌ی که ئه‌م حیزبانه به‌ده‌ستیانه‌وه گرتووو، چوونه پێشه‌وه و به‌رزبوونه‌وه‌ی نه‌خوێنده‌واران و نه‌زانه‌کان به‌سه‌ر شانی ئه‌وانه‌ی که خاوه‌ن بڕوانامه‌و شاره‌زایی و پسپۆڕن، هه‌روه‌ها هه‌ستی خێله‌کێتی و لایه‌ندارێتی و تایه‌فه‌گه‌رێتی به‌سه‌ر هه‌ستی نیشتمان په‌روه‌ریی و مرۆییدا.\n• بیده‌نگی زه‌وینه‌ی نه‌خۆشیه‌که‌یه، ئه‌مه نه‌خۆشیه‌کی عاره‌بیی کۆنه، له ڕۆشنبیرانی ده‌رباره‌وه ده‌ستی پێکردووه، تا بووه به ژیانێکی ڕۆژانه، ئێمه بێدنگه‌ده‌بین ته‌نانه‌ت له ناوهێنان، بێده‌نگ ده‌بین له نه‌فه‌ره‌تکردن و ڕسواکردنی ئه‌وانه‌ی که له‌سه‌ره‌وه بۆ خواروه وڵاتیان گڵاوکرد به گه‌نده‌ڵی، حیزب له حیزب بێده‌نگ ده‌بێت، دین له دین بێده‌نگ ده‌بێت، چین له چین و توێژ له توێژ بێده‌نگ ده‌بێت.\nبێده‌نگ بوون له پێناوی بلانسی هێزدا، ئه‌م بێده‌نگیه هه‌ر ئه‌وانه‌ی نه‌گرتووه‌ته‌وه که ده‌سه‌ڵاتیان به‌ده‌سته، به‌ڵکو هه‌مووانی گرتووه‌ته‌وه. گسکلێدان بۆ ئه‌وه‌یه که گسکبدات له هه‌موو ئه‌و بێدنه‌گییه‌ی که به‌رامبه‌ر به دزینی ماڵ و سامانی گه‌ل و دزینی ئازادیه‌کان ده‌کرێت.\n• بێده‌نگی وا له سیکۆلاره‌کان و پێشکه‌وتووخوازه‌کان و کراوه‌کان ده‌کات که زۆر هه‌لپه‌رست و کۆنه‌په‌رستبن، بۆیه له حکومه‌تێکدا که له‌سه‌ر بێده‌نگی ڕاگیرابێت ناکرێت سیکۆلاره‌کان و پێشکه‌وتووخوازه‌کان و عه‌قڵ ئازاده‌کان بێده‌نگبن.\n• (مالکی) له به‌سیاسه‌تبوونی جه‌ماوه‌ری خۆپیشانده‌ر تۆقیوه، تۆقینی مالکی له‌وه‌وه سه‌رچاوه‌ی گرتووه که حاڵه‌تی خۆپیشاندان و ناڕه‌زایه‌تیه‌کان نیشانه‌ن بۆ ئه‌وه‌ی که حکومه‌ت حکومه‌تی هه‌موو گه‌ل نیه و ئه‌وه‌ی که به‌شداری تیا کردووه به‌رژه‌وه‌ند خوازه و به ویستی خۆی و بۆ خۆی کردوویه‌تی.\n• هه‌ڵبه‌ت ئه‌وه‌ی له حکومه‌تدا به‌شداری کردوه نابێت به ئۆپۆزیسیونی ده‌سه‌ڵات، ئه‌گه‌ر بێنه سه‌ر شه‌قام ئه‌وه ئیدانه‌ی ده‌سه‌ڵاتی سیاسی ناکه‌ن، به‌ڵکو ته‌نیا ئیدانه‌ی گه‌نده‌ڵی ده‌که‌ن، ئه‌مه‌ش ده‌بێت به‌وه‌ی که گه‌نده‌ڵی بکه‌ن به کرده‌ی تاکه‌کان نه‌ک کرده‌ی ده‌سه‌ڵاتی سیاسی، ئه‌مه‌ش به ڕاستکردنه‌وه‌ی ئه‌وانه‌ی که گه‌نده‌ڵن چاره‌سه‌ر ده‌کرێت، به‌ڵام له ڕاستیدا وانیه و گه‌نده‌ڵیه‌که و بۆگه‌نیه‌تیه‌که له( سه‌ر)ه‌وه ده‌ستی پێکردووه، واته ده‌سه‌ڵات خۆی گه‌نده‌ڵه.\n• (مالیکی) ده‌یه‌وێت خه‌سڵه‌تی نیشتیمانیی ببه‌خشێت به قه‌واره و حیزبه سیاسیه هاوبه‌شه‌کانی ده‌سه‌ڵات، ده‌یه‌وێت خه‌سڵه‌تی نیشتیمانی ببه‌خشێت به ده‌سه‌ڵات، ئه‌مه‌ش هاوڵاتیانی عێراقی هه‌ستی پێناکه‌ن، مالکی ئێستا له‌گه‌ڵ شه‌قامدا یه‌کناگرێته‌وه، چوونکه ئه‌ویش که‌وتووته ته‌ڵه‌ی بێده‌نگییه‌وه، ده‌ڵێت ده‌زانم هه‌ندێک ده‌یانه‌وێت خۆپیشاندانه‌کان به‌و ئاراسته‌یه‌دا به‌رن که ئه‌مانه سیاسین، نایه‌وێت بڵێت هه‌موو ئه‌م خۆپیشاندانانه سیاسیین و دژ به کرده‌وه‌یه‌کی سیاسیی نا نیشتیمانین، ئه‌مه‌ش ئاماژه‌یه‌کی ئاشکرایه که ئه‌م ده‌سه‌ڵاته نایه‌وێت دان به ڕاستیه‌کاندا بنێت.\n• له سه‌ر(مالکی)ه وه‌ک لوتکه‌ی ده‌سه‌ڵات که دژ به شه‌قام و داخوازیه‌کانی شه‌قام نه‌وه‌ستێته‌وه، ئاگای له گسکدانه جه‌ماوه‌ر‌یه‌که بێت که هه‌موو پیسوپۆخڵیه‌ک ڕاده‌ماڵێت و ڕه‌حمناکات، ده‌بێت مالکی خۆی ئه‌و که‌سه گه‌نده‌ڵانه دیاریبکات که ئه‌م گسکلێدانه ده‌یه‌وێت ڕایانماڵێت، شه‌قام داوای چاکسازی ده‌کات، یه‌کمجار چاکسازیی سیسته‌م، به جۆرێک که له ئاستی خزمه‌تگوزاریه پێویسته‌کاندا بێت، دوور له فه‌رهه‌نگی پشوودرێژی و ئه‌م جۆره شتانه‌ی که خه‌ڵکی پێ ده‌خه‌ڵه‌تێنن و کاتی پێده‌به‌نه سه‌ر.\nشه‌قام ده‌یه‌وێت گسکبدات له فه‌رهه‌نگی گه‌نده‌ڵی که بووته له‌مپه‌ڕ له‌به‌رده‌می پڕۆسه‌ی گه‌شه‌یه‌کی ڕاسته‌قینه.\nگسکلێدانی ئه‌و فه‌رهه‌نگه سیاسیه‌ی که ژماره‌ی هه‌ژاران به‌رزده‌کاته‌وه ڕۆژ به رۆژ( زیاتر له 7 ملوێن مرۆڤ له گه‌لی عیراقدا له‌ژێر هێڵی هه‌ژارییه‌وه‌ن)\nگسکلێدانی فه‌رهه‌نگی پشکدارێتی له‌سه‌ر بنچینه‌ی تایه‌فه‌گه‌رێتی که کارێکی کردووه حیزبه‌کان کورسی ده‌سه‌ڵات و پیگه‌کانیان داگیرکردووه بۆ خۆیان به بێ ئه‌وه‌ی شایسته‌ی ئه‌و جێگه‌یه بن.\nگسکلێدانی فه‌رهه‌نگی ئه‌و دوانگانه‌ی که له‌سه‌ر درۆ و خه‌ڵه‌تاندا و سۆزی شه‌قام ڕاگیراون.\nسه‌رچاوه: (ماڵپه‌ڕی وتووێژی مۆدێرن) http://www.ahewar.org/debat/show.art.asp?aid=247165


📊 90 هەزار کوردی ئێزدی بەرەو دەرەوەی وڵات کۆچیان کردووە Statistics and Surveys\n📅 Added on Jul 6 2017 2:46AM\n👁 This item has been viewed 3,467 times\nرووداو - دهۆک ناسر عەلی لەماوەی سێ ساڵدا نزیکەی [ More... 👁] ✖ ✖ ✖ 0 1 ✔ 93% ✍ E.Î.F. 6-7-2017 2:46:29\n👁 This item has been viewed 3,128 times\n👫 ئایدین ئاهی Biography\n📅 Added on Jul 2 2017 1:19PM\n👁 This item has been viewed 6,245 times\nجێگری سەرۆکی ئاکەپە لە ناوچەی قلقلی سەر بە شاری وا [ More... 👁] ✖ ✖ 0 0 ✔ 74% ✍ H.B. 2-7-2017 13:19:10\n📖 ئەو ژنەی کوژرا خەسوی سنورە Articles\n📅 Added on Jul 3 2017 6:04PM\n👁 This item has been viewed 5,222 times\nئا – نەشمیل شەوی رابردوو لەنزیک بەنزینخانەی ئاشتی [ More... 👁] ✖ ✖ ✖ 0 3 ✔ 90% ✍ E.Î.F. 3-7-2017 18:04:45\n📊 بەرزترین پلەی گەرمای ناوچە جیاوازەکانی هەرێمی کوردستان Statistics and Surveys\n📅 Added on Jul 3 2017 1:02PM\n👁 This item has been viewed 4,041 times\nبەرزترین پلەی گەرمای 02-07-2017 ناوچە جیاوازەکان [ More... 👁] ✖ ✖ 2 0 ✔ 89% ✍ M.B. 3-7-2017 13:02:52\n📊 بەهۆی ڕووداوێکی هاتوچۆ 35 کرێکار لە پارێزگای دهۆک بوونە قوربانی Statistics and Surveys\n📅 Added on Jul 2 2017 11:04AM\n👁 This item has been viewed 3,496 times\nبەڕێوەبەری کەمپی (مام رەشان) لە سنووری شارۆچکەی شێ [ More... 👁] ✖ ✖ ✖ 0 1 ✔ 89% ✍ E.Î.F. 2-7-2017 11:04:05\n📝 پشتگیری لە کەناڵی ئەلجەزیرە Documents\n📅 Added on Jul 3 2017 10:04AM\n👁 This item has been viewed 2,715 times\nبۆ ڕای گشتی دوای گەمارۆ سیاسیەکەی سەر دەوڵەتی قە [ More... 👁] ✖ ✖ ✖ 0 1 ✔ 99% ✍ E.Î.F. 3-7-2017 10:04:52\n📷 دیمەنی جوانی کوردانی ڕەوەند و مەڕدارانی ڕۆژهەڵاتی کوردستان Image and Description\n📅 Added on Jul 2 2017 12:03PM\n👁 This item has been viewed 10,005 times\n02-07-2017 [ More... 👁] ✖ ✖ 11 0 ✔ 98% ✍ E.Î.F. 2-7-2017 12:03:20\n📊 رۆژانە دەیان کەس روو لە کەمپەکانی باشووری کوردستان دەکەن Statistics and Surveys\n📅 Added on Jul 3 2017 4:45AM\n👁 This item has been viewed 2,607 times\nلەلایەن نەبەرد حوسێن رووداو - هەولێر هەرچەند هێ [ More... 👁] ✖ ✖ ✖ 0 2 ✔ 93% ✍ E.Î.F. 3-7-2017 4:45:54\n👫 رۆژین سەفەر Biography\n📅 Added on Jul 3 2017 1:07PM\n👁 This item has been viewed 7,958 times\nتەمەنی 17 ساڵ بوە، قوتابی قۆناخی 12 بوە، خەڵکی سۆر [ More... 👁] ✖ ✖ 1 2 ✔ 99% ✍ E.Î.F. 3-7-2017 13:07:47


كێلەشین، ناسراوترین بەردەنووسی باشووری کوردستان لە رۆژهەڵاتە\nعه‌زیز مورادی 17/04/2021 - 16:55 ڕاپۆرت\nبەردەنووسی کێلەشین لەسەر سنووری رواندز لە باشووری کوردستان و شنۆ لە رۆژهەڵاتی کوردستان، لە سەردەمی شەڕی نێوان عێراق و ئێران لە باشووری کوردستانەوە بۆ ناو مۆزەخانەی شاری ورمێ گوازرایەوە، تا لە ئەنجامی ئەو شەڕەدا زیانی بەرنەکەوێت، هەرچەندە کەسانێک لەو کاتەدا ئەو شوێنەوارە گرنگەیان بەر فیشەک داوە و زیانیان بە بەشێک لە نووسینەکانی سەر بەردەنووسەکە گەیاندووە.\nئەم بەردەنووسە 167 سانتیمەتر بەرزە و 40 سانتیمەتریش پانە و کێشی نزیکەی 1600 کیلۆگرامە. بەردەنووسی کێلەشین ناسراوترین شوێنەواری باشووری کوردستانە لەناو مۆزەخانەی شاری ورمێ لە رۆژهەڵاتی کوردستان و ناسراوترین بەڵگەی مێژووییە لەسەر ئۆرارتۆکان، کە لە کورستانی کەونارا، خاوەن حکوومەت و شارستانییەتێکی بەهێز بوون. لە هەر چوارلای بەردەنووسەکە، بە دوو زمانی ئورارتۆی بە خەتی بزماری نووسین هەڵکەندراوە.\nئورارتۆ، یان خالدی (هالدی) حکوومەتێک بوون، کە لە سەدەی نۆیەمی بەر لە زایین لەپاڵ دەریاچەی وان لە باکووری کوردستان دامەزرا و شارستانییەتێکی گەورەیان دروست کرد، کە تا کوێستانەکانی قەوقاز، ئەرمینیا و کەناراوەکانی پنتوس لە دەریای رەش درێژ دەبووەوە.\nیەکە مجار شوێنەوارناسێکی ئەڵمانی بەناوی ئیدوارد شوڵتز، لە ساڵی 1829 ئەم بەردەنووسەی دۆزییەوە و بە جیهانی ناساند، بەڵام ئەم شوێنەوارناسە لە ساڵی 1838 کوژراو و سەرجەم توێژینەوەکانی لەسەر کێلەشین، لەدوای مەرگی، کەس نەیزانی چییان لێ هات. پاشان شوێنەوارناسی بەریتانی، راولنسین، کە بێستوونیشی بە جیهان ناساند، هەوڵی وەرگێڕانی دەقی سەر کێلەشین و ناساندنی بە جیهان دا.\nدواتر کەسانی وەکوو خانیکۆف، بڵاو و سایکە، هەوڵی خوێندنەوە و وەرگێڕانی بەردەنووسەکەیان دا، بەڵام لە ساڵی 1890 دومورگانی فەرەنسی هاتە کوردستان و توانی بە یارمەتیی شوێنەوارناس و مێژووزانەکان، دەقی سەر ئەم بەردەنووسە ئاشکرا بکەن.\nدەقەکە 42 دێڕی لەخۆ گرتووە، کە سێ لە پاشاکانی وڵاتی تووشپا، واتا میهرکپووسی، ئیشیوینی و منووئا، ئەم بەردەیان پێشکەش بە خالدی پاشای شاری موساسیر کردووە. خالدی پاشای موساسیر ئەم بەردەنووسەی هەڵکەندووە و تێیدا هاتووە:\nهاتنە لای خواوەندی خالدی لە شاری موساسیر بۆ کرنۆش، رانەمەڕێکیان پێشکەش بە خواوەندی خالدی کرد و گوتیان؛ ئەو کەسەی ئەم رانەمەڕە لەبەردەم دەروازەی پەرستگەی خالدی ببا، ئەو کەسەی، کە دەبینێ ئەو رانەمەڕە دەدزن و خۆی لە تاریکیدا بشارێتەوە و ئەو کەسەی لە ناوەندی شاری موساسیر دەژی و هەواڵی لەو جۆرە دەبیستێ، خواوەندی خالدی بەو کەسانە بەزەیی نایەتەوە و رەگەزیان لەسەر زەوی قڕ دەکات.\nهەرکەس ئەم بەردەنووسە لەم شوێنە هەڵکەنێ، هەرکەس بیشکێنێ، هەرکەس بە کەسی دیکە بڵێ؛ ئەم بەردەنووسە بشکێنە، سەرجەم خواوەندەکانی شاری موساسیر، خوای خالدی، خوای هەوا، خوای خۆر، لەسەر زەوی رەگەزیان قڕ دەکات.


فیشینگ یان داونانەوە لە تۆڕە کۆمەڵایەتییەکاندا | ڕێکخراوەی زانستی فەرهەنگیی هۆژان\nگوڵان ۳, ۲۷۱۸ Hojan ئەندازیاری و تەکنۆلۆژی, زانیاری, هەواڵ و زانیاری 0\nفیشینگ یان داونانەوە لە تۆڕە کۆمەڵایەتییەکاندا\nفیشینگ بە هەوڵی کەسانی تێکدەر یان هەکێرەکان دەوترێت بۆ بەدەستهێنانی زانیارییەکانی بەکارهێنەران وەک ناوی بەکارهێنەری، تێپەڕوشە یان ژمارەی کارتی بانکی. ئەم هێرشە یەکێکە لە هێرشە باوەکان لە دنیای مەجازیدا. سیستمی دژەفیشینگی تاقیگەی کاسپێرسکای لە سێ مانگدا لە ساڵی ٢٠١٥ زیاتر لە سی ملیۆن هێرشی فیشینگی تۆمار کردووە. باوترین ڕێگەی بەو شێوەیە کە ئیمەیلێک دەنێردرێت بۆ بەکارهێنەر و بە شێوەیەک ئیمەیلەکە دەنووسرێت کە بەکارهێنەر ئیمەیلەکە بکاتەوە و هەست بکات شتێکی گرینگی تێدایە.\nفیشینگ یان داونانەوە یەکێک لە باوترین شێوازەکانی هێرشکردنە لە تۆڕە کۆمەڵاتییەکاندا. لە تۆڕە کۆمەڵایەتییەکاندا سەرەتا هێرشکەر زانیاریی تەواو لەسەر کەسەکان کۆ دەکاتەوە و دواتر بەپێی تایبەتمەندیی کەسەکە پەیامێکی هەلخەڵەتێنەری بۆ دەنێرێت. لە پەیامەکەدا لەوانەیە داوا لە بەکار‌هێنەر بکات کە ژمارەی کارتی بانکی، تێپەڕوشە و هتد بنێرێت. زۆربەی کات هێرشەکە لە لاپەڕەیەکی تردا دەکرێت. بۆ وێنە ڕەنگە لە فەیسبوکدا ئەم پەیامەتان بۆ بێت “لەسەر ئەم بەستەرە کرتە بکە تاوەکوو وێنەی دزەکردووی X ببینیت” کە X ڕەنگە ناوی ئەکتەرێک یان گۆرانیبێژێکی ناسراو بێت. قوربانیش بە کرتەکردن لەسەر بەستەرەکە دەچێتە ماڵپەڕێکەوە کە هێرشەکە ئەنجام دەدات.\nخۆپاراستن لەم هێرشە:\nبە گشتی ئەم هێرشە لە ڕێگەی شێوازەکانی فێربوونی ماشین دەناسرێتەوە. بۆ بەکارهێنەرانی ئاسایی چەند ئامراز پەرە پێدراون. بۆ وێنە لە وێبگەڕی فایرفاکسدا دەتوانن FB Fishing Protector بە وێبگەڕەکەتان زیاد بکەن. پێشنیاریش بۆ بەکارهێنەران ئەوەیە کە بەستەرێک کە جێگەی مەترسییە و لێی دوودڵن کرتەی لەسەر مەکەن، بە تایبەت ئەو بەستەرانەی کە بە زمانێکی خەڵەتێنەرانە دەیانهەوێت سەرنجتان ڕابکێشن.\nPhishing فیشینگ، داونانەوە\nUsername ناوی بەکارهێنەری\nPassword تێپەڕوشە، ڕەمز\nMachine Learning فێربوونی ماشین\n１. Rathor Shailendra, Sharma Kumar Pradip, Loia Vuncenzo, Jeong Young Sik, Park Jog Hyuk, Social network security: Issues, challenges, threats, and\nsolutions, Information Sciences, 2017\nتایبەتمەندیی شاراوەمان لە تۆڕە کۆمەڵایەتییەکاندا\nهاوڕێی هاوڕێکانمان تایبەتمەندیی شاراوەمان لە تۆڕە کۆمەڵایەتییەکاندا دەردەخەن! هاوڕڕێکانمان لە ئینتەرنێتدا تەمەن، نژاد و ڕوانگە…\nگوێتان لە "ڵۆڕڵ"ە یان "یانی"\nگوێتان لە "ڵۆڕڵ"ە یان "یانی" ؟ بۆچی مێشکی ئێوە تووشی ئەو هەڵە سەیرە دەبێت! ئەو…\nTags: ئاران ئەمینی


قوباد تاڵەبانی لە‌گە‌ڵ لیژنە‌ی ماستە‌رپلان و جێبە‌جێكاری پڕۆژەی سلێمانی بیست بیست كۆبووە‌وە\nجێگری سە‌رۆكی ئە‌نجومە‌نی وە‌زیران:\n• پڕۆژەی سلێمانی نوێ پڕۆژەیەکی ستراتیژییە و ژمارەیەکی زۆر هەلی کار دەڕەخسێنێت.\n• هەموو ئاسانکارییەکی یاسایی و دارایی و کارگێڕی دەکەین بۆ تەواوکردنی پڕۆژەی سلێمانی نوێ.\nھەولێر، ھەرێمی كوردستان، عێراق (GOV.KRD)- ئەمڕۆ ٢٤ ئابی ٢٠٢٠، قوباد تاڵەبانی جێگری سەرۆكی ئەنجومەنی وەزیران بە ئامادە‌بوونی سەرۆکی شارەوانیی سلێمانی لە‌گە‌ڵ لیژنەی ماستە‌رپلان و پڕۆژەی سلێمانی نوێ كە بە پڕۆژە‌ی سلێمانی بیست بیست ناسراوە، کۆبووەوە.\nلە کۆبوونەوەکەدا کە سەرۆکی فەرمانگەی یاسایی ئەنجومەنی وەزیران ئامادەی بوو، گفتوگۆکرا لەبارەی هەنگاوەکانی جێبەجێکردنی پڕۆژەکە و پلانەکانی شارەوانیی سلێمانی بۆ خێراترکردنی جێبەجێ کردنی قۆناغەکانی ئەو پڕۆژەیە تاوتوێ کرا.\nجێگری سەرۆکی ئەنجومەنی وەزیران بڕیاریدا پێداویستییەکانی جێبەجێ کردنی هەنگاوەکانی داهاتووی پڕۆژەکە بە خێرایی دابین بکرێن و هەموو ئاسانکارییەکیش بۆ ڕاییکردنی رێکارە یاسایی و دارایی و کارگێڕییەکان بكرێت و خاوەنی ئەو زەوییانەش کە دە‌كە‌ونە سنوری پڕۆژەکەوە قەرەبوو بکرێنەوە.\nقوباد تاڵەبانی داوای لە دامودەزگا حکومییەکان کرد هاوکار و هەماهەنگ بن لەگەڵ شارەوانیی سلێمانی و لایەنی جێبەجێکاری پڕۆژەکە بۆ ئەوەی قۆناغەکانی داهاتوو ئاسانتر و خێراتر جێبەجێ بکرێن.\nئاماژەی بەوەشدا کە ئەم پڕۆژەیە ستراتیژییە و لە چوارچیوەی پلانی حکومەتی هەرێم بۆ بەهێزکردنی کەرتی تایبەت و بوژاندنەوەی ژێرخانی ئابووری هەرێم دایە و جموجوڵی بازرگانی و پیشەسازی زیاتر دەکات و جگە لە‌وە‌ش ژمارە‌یە‌كی زۆر هەلی کار دەڕەخسێنێت.\nپڕۆژەی سلێمانی بیست بیست چەند شارێکی نیشتەجێبوون و چەند کارگەیەک و ناوچەی پیشەسازی و گەنجینەکان و عە‌لوە‌ی سلێمانی و چە‌ند خوێندنگە و نە‌خۆشخانە‌یە‌كیش لەخۆ دەگرێت و لەسەر رووبەری ٢٢٠٠٠ دۆنم دروست دەکرێت، ئامانجیشی رێکخستنەوەی ماستەرپلانی شاری سلێمانی و رەخساندنی\nژمارەیەکی زۆر هەلی کار و بەهێزکردنی بواری بازرگانی و لۆجستییە کە بە هاوبەشی لەنێوان حکومەت و کەرتی تایبەت جێبەجێ دەکرێت.\n24 ئاب 2020\nقوباد تاڵەبانی لە‌گە‌ڵ لیژنە‌ی ماستە‌رپلان وجێبە‌جێكاری پڕۆژەی سلێمانی بیست بیست كۆبووە‌وە


خێراترین کۆمپیوتەری جیهان بۆ چارەسەری کۆڤید-19 – Knwe.org\nسەرەکی » زانست » خێراترین کۆمپیوتەری جیهان بۆ چارەسەری کۆڤید-19\nخێراترین کۆمپیوتەری جیهان بۆ چارەسەری کۆڤید-19\nکۆمپیوتەری (فۆجاکۆ) ی ژاپۆنی کە بەمدواییە بە خێراترین کۆمپیوتەری جیهان پۆلینکراوە، بەشداریدەکات لەهەوڵەکانی بنبڕکردنی ڤایرۆسی (کۆڤید-19)، بەو هیوایەی بیتوانێت کارێکی بێوێنە ئەنجام بدات.\nڕۆژی دووشەممەی ڕابردوو پرۆژەی (Top500) کە پرۆژەیەکی گەورەی نێودەوڵەتییەو کاری هەڵسەنگاندنی کۆمپیوتەرە زەبەلاحەکانی جیهانە و ئەو دەستنیشانی دەکات کام یەک لەو کۆمپیوتەرانە خێراترینن لە جیهاندا، کۆمپیوتەری (فۆجاکۆ)ی ژاپۆنی وەک پێشەنگی خێراترین کۆمپیوتەرەکانی جیهان ناساندو بەمەش ئەو کۆمپیوتەرە ژاپۆنییە سەرکەوت بەسەر کۆمپیوتەرێکی زەبەلاحی تردا کە ئەویش کۆمپیوتەری (سامیت)ی سەر بەکۆمپانیای (IBM) ی ئەمریکییە.\nسەرکەوتنی (فۆجاکۆ)ی ژاپۆنی کۆتایی هێنا بە پاوانی ئەمریکا و چین کە ماوەی (١١)ساڵە پێشەنگی ئەو ڕیزبەندییە جیهانییە بوون.\n(فۆجاکۆ) بەشداردەبێت لە بنەبڕکردنی ڤایرۆسی کۆرۆنا لە ڕێگەی لاساییکردنەوەی چۆنییەتی بڵاوبوونەوەی تنۆکی بچووک لە ناو نووسینگەکاندا کە مەوداکان تیایاندا کەمە یان لە ناو ئەو شەمەندۆفێرانەی پڕن لە سەرنشین، لەگەڵ ئەوەی ئەو شوێنانە پەنجەرەکانیشیان کراوەیە.\nپسپۆڕان هیواخوازن کاتێک ئەو کۆمپیوتەرە کە ساڵی داهاتوودا دەچێتە بواری خزمەتەوە بتوانێت ڕێگەخۆشکەربێت بۆ ئەو توێژینەوانەش کە بە مەبەستی دۆزینەوەی چارەسەرێکی کارا بۆ ڤایرۆسی کۆڤید-19 ئەنجام دەدرێت.\nئەو کۆمپیوتەرە کە ئێستا لە شاری(کۆبی)ی ژاپۆنە لەلایەن کۆمپانیای(فۆجیتسۆ)ی تەکنەلۆژیی و سەنتەری زانستەکانی کۆمپیوتەری پەیمانگای (ریکین)ی ژاپۆنییەوە و بە پشتگیریی دارایی حکومەتی تۆکیۆ لە ماوەی (٦) ساڵدا کاری لەسەرکراوە و ناوەکەشی شێوازێکی ترە بۆ گۆکردنی ناوی لوتکەی چیای ( فۆجی) کە چیایەکی بەناوبانگی ژاپۆنە.\n(ساتوشی ماتسوکا) بەرێوەبەری سەنتەری زانستەکانی کۆمپیوتەر لە پەیمانگای ریکین وتی” ئومێدمان وایە بەو تەکنەلۆژیای زانیارییە پێشەنگانەی لە دەزگاکەدا گەشەیانپێدراوە، بەشداربین لە بەدیهێنانی پێشکەوتنێکی گەورە بۆ ڕووبەرووبوونەوەی ئاڵنگارییە کۆمەڵایەتیی و تەندروستییە قورسەکان کە ئێستا خۆی لە ڤایرۆسی کۆرۆنادا دەبینێتەوە”.\nسەرچاوە: (نقطة علمیە)


📅 13-06-2017 رێکەوت و رووداو (کڕۆنۆلۆژیا)\n📅 کاتی تۆمارکردن Jun 13 2017 8:40AM\n👁 ئەم بابەتە 18,844 جار بینراوە\n- بەهۆی ژەهراویبوونی خۆراکەوە سەدان کەس لە کامپی ح [ زۆرتر... 👁] ✖ ✖ 4 20 ✔ 99% ✍ هـ.ب. 13-6-2017 8:40:34\n👫 هانا چۆمانی کەسایەتییەکان\n📅 کاتی تۆمارکردن Jan 2 2018 12:32PM\n👁 ئەم بابەتە 7,777 جار بینراوە\n... [ زۆرتر... 👁] ✖ ✖ 0 36 ✔ 72% ✍ هـ.ب. 2-1-2018 12:32:34


ئۆسکار ئیسماعیل: مۆدێلیست ده‌بێت ڕێكلام بۆ جلوبه‌رگ و ماكیاج و بۆن بكات\nرۆژ كەریم: لە 30 ساڵی رابردوودا كارە هونەرییەكانم لەسەر ئەر…\nئەیلول 05, 2020\n6 ساڵ لە بێدەنگی عود و نەغمەی بولبوولی مستەفا ڕەئووفدا\nحاڵی هونەرمەندانی گەورەی كورد ئاوابێ ئیدی دەبێ گۆرانی كوردی …\nئەکتەر و ڕاگەیاندکار ئۆسكار ئیسماعیل تەمەنی ٢٢ ساڵە و خه‌ڵكی سلێمانییه، له خێزانێكی هه‌ژاردا لەدایك بووە و وه‌ك خۆی له‌م دیمانه‌یه‌ی بۆ ڕۆژنامەی"هەولێر" دەڵێ: " مۆدێلیست حه‌قی به برنج و خه‌نه و شه‌كر و تایتەوە نییه، به‌ڵكو ده‌بێت ڕێكلام بۆ جلوبه‌رگ و ماكیاج و بۆن بكات.\nئۆسكار گوتی،"ڕاگه‌یاندنم زۆر خۆش ده‌وێت، به‌ڵام به‌داخه‌وه چوونه ناو دنیای ڕاگه‌یاندن زۆر ناخۆشه، چونكه ئه‌م وێنه‌یه نه‌بوو كه له خه‌یاڵی خۆمدا كێشابووم و نه‌متوانی په‌یامێكی جوان به خه‌ڵكی ئازاد و بوێر بگه‌یه‌نم".\nزیاتر گوتی،"راگه‌یاندكار ده‌بێت ئازادانه بدوێت و قسه بكات، چونكه چه‌كی نییه و نووسین و قسه‌كردن چه‌كی ئه‌وه، به‌ڵام لێره ڕێگریی له خاوه‌نی بیری ئازاد ده‌كه‌ن و ناهێڵن به دڵی خۆی قسه بكات، هه‌ندێ خه‌ڵكیش هه‌ن تێناگه‌ن و گاڵته به هه‌موو شتێك ده‌كه‌ن و ناشیرینی ده‌كه‌ن."\nئۆسکار له‌گه‌ڵ ئه‌وه‌ی له هیچ فیلمێك به‌شداریی نه‌كردووه، به‌ڵام ئه‌كته‌ری سه‌ره‌كیی ڕێكلام بووه، هه‌رچه‌نده هێشتا ده‌ستبه‌رداری راگه‌یاندن و نواندن نه‌بووه، به‌ڵام وه‌ك خۆی ده‌ڵێ،"من مۆدێلیست نیم و خۆشم به مۆدێلیست نازانم، ته‌نیا ئه‌م كاره بۆ به‌ده‌ستهێنانی پاره ده‌كه‌م، چونكه مرۆڤ پێویسته هه‌موو جۆره كارێك له ژیانی تاقی بكاته‌وه".\nئۆسکار ئاماژەی پێدا کە ئه‌وانه‌ی له سۆشیال میدیا به‌ناوبانگن هه‌موو كات تووشی كێشه ده‌بنه‌وه، چونكه ئه‌وانه‌ی سۆشیال میدیا به‌كار دێنن، به‌شێكیان ئامانجیان شكاندنی كه‌سایه‌تییه ناوداره‌كانه. به‌ڵام من هه‌ر كێشه‌یه‌ك بێته ڕێم گوێی پێ ناده‌م، چونكه هیچ شتێك ناتوانێ له سه‌ركه‌وتنه‌كانم رامگرێ."\nئۆسکار پێشی وایه، ده‌بێ ئه‌و كه‌سانه تێبگه‌ن ئه‌مه ناشیرینی نییه ژنێك ئازادانه ئه‌كاونتێكی هه‌بێت و به‌كاری بێنێت بۆ بازرگانیی ڕێكلام، كه تایبه‌ته به‌خۆی.\nوه‌كو خۆی دووپاتی دەکاتەوە کە مۆدێل له كوردستان بووه‌ته ڕێیه‌ك بۆ خۆده‌رخستن. بۆیه به پێویستی ده‌زانێ ئه‌وانه‌ی ده‌بنه مۆدێلیست، مه‌رجه‌كانی بزانن وه‌كو خواردنی ته‌ندروست و وه‌رزش و پزیشكی تایبه‌ت به‌خۆیان هه‌بێت، مۆدێلیست نابێ ڕێكلام بۆ هه‌موو جۆره براندێك بكات بێ ئه‌وه‌ی له جۆر و كوالێتی برانده‌كه بزانێت".\nپێم خۆشه ڕێكلام بۆ یه‌ك جۆر براند بكه‌م نه‌ك هه‌ر ڕۆژه و بۆ جۆرێك، ته‌نیا ئامانجیشم به‌ده‌ستهێنانی پاره بێت، هه‌روه‌ها مۆدێلیست حه‌قی به برنج و خه‌نه و شه‌كر و تایت نییه، به‌ڵكو ده‌بێت ڕێكلام بۆ جلوبه‌رگ و ماكیاج و بۆن بكات.


فۆڕمی تۆمارکردنی بابەت | وتاری مەسرور بارزانی تایبەت بە رێکارەکانی بەرەنگاربوونەوەی پەتای کۆرۆنا\nبەناوی خوای گەورە و میهرەبان هاووڵاتییانی خۆشەویست: ئەم کاتەتان باش دەمەوێ لەم دەرفەتەدا راستەوخۆ باسی رێوشوێنەکانی رووبەڕووبوونەوەی پەتای ڤایرۆسی کۆرۆناتان بۆ بکەم. بەر لە هەر شتێک، سوپاستان دەکەم بۆ پابەندبوونتان بەو رێنمایی و رێکارانەی لە چەند هەفتەی رابردوودا بۆ سەلامەتی ئێوەی بەڕێز گرتمانەبەر. پشتیوانیی و هەماهەنگی ئێوەی بەڕێز زۆر گرنگە بۆ سنووردارکردنی هەرچی زیاتری بڵاوبوونەوەی ڤایرۆسەکە. لێرەدا بە پێویستی دەزانم سوپاسی لێژنەی وەزاری بۆ رووبەڕووبوونەوەی ڤایرۆسی کۆرۆنا و لایەنە پەیوەندیدارەکان بکەم، کە وێڕای هەوڵدانیان بۆ پاراستنی هاووڵاتیان، بەردەوامن لە دابینکردنی پێداویستیی رۆژانەی خەڵک و کۆنترۆڵی بازاڕەکان. جیگەی خۆیەتی سوپاسی تایبەتی #وەزارەتی ناوخۆ# و هێزەکانی پۆلیس و ئاسایش و یەکە ئیدارییەکان و هەروەها وەزارەتی تەندروستی بکەم کە بە شێوەیەکی مەیدانی شەو و رۆژ لە خزمەتی هاووڵاتیان بەردەوامن. سوپاس و پێزانینم ئاراستەی ئەو تیمە فریاگوزاریی و پزیشک و پەرستارانە دەکەم کە لە ریزی پێشەوەن و ژیانی خۆیان لەپێناو سەلامەتی ئێمەدا، دەخەنە مەترسییەوە. ئاشکرایە هەرێمی کوردستان وەک هەموو ناوچەکانی تری دنیا، رووبەڕووی هەڕەشەیەکی چاوەڕواننەکراو بووەوە کە ئەویش پەتای ڤایرۆسی کۆرۆنایە. حکومەتی هەرێمی کوردستان لە پێش زۆربەی وڵاتانی دنیادا بوو بۆ گرتنەبەری رێوشوێنەکانی خۆپارێزی و دەرکردنی رێنمایی تەندروستی. ئەوەبوو هەر زوو بودجەیەکی فریاگوزاریمان تەرخان کرد و هەنگاوی پێویستمان نا بۆ سنووردارکردنی بڵاوبوونەوەی ڤایرۆسی کۆرۆنا، وەک: راگرتنی خوێندن لە قوتابخانە و زانکۆ و پەیمانگاکان، کەمکردن و تەنانەت راگرتنی دەوامی دامودەزگاکان و سنووردارکردنی هاتوچۆ لە دەروازە سنوورییەکان و نەهێشتنی گردبوونەوەی گشتی و ئەنجامدانی پشکنینی پلەکانی گەرمای لەش لە فرۆکەخانە و دەروازە سنوورییەکان. دوای دیراسەکردنی دۆخەکەش، بڕیارماندا هاتووچۆی نێوخۆی پارێزگاکانی هەرێمی کوردستان وهەروەها لەگەڵ ناوچەکانی دیکەی عێراقیش رابگیرێت تەنیا بۆ حالەتی زۆر پێویست نەبێت. ئێستاش لە قۆناغێکداین کە پێویستە هاتووچۆی ناو خودی شار و شارۆچکەکانیش سنووردار بکرێت. هاووڵاتییانی بەڕێز ئێمە هەموو هەوڵێک دەدەین بۆ پاراستن و سەلامەتی ئێوەی خۆشەویست. ئەو رێکارانەی دەگیرێنەبەریش هەمووی لە پێناو سەلامەتی ئێوەیە. بەتایبەتی قەدەخەکردنی هاتووچۆ لە پێناو ئەوەیە کەمترین پەیوەندی هەبێت و ئەو کەسانە بدۆزرێنەوە کە هەڵگری ڤایرۆسەکەن بۆ ئەوەی کەسانی تر تووش نەبن. ئێمە بەرپرسیارین بەرامبەر ئێوە، ئێوەش بەرپرسیارن بەرامبەر بە خۆتان و کەسوکار و ناسیاو و هاووڵاتییانی تر. بۆیە ئەگەر هەموومان بە حکومەت و هاووڵاتییانەوە لە سەرتاسەری هەرێمی کوردستان هاوکاری یەکتر بین و رێنماییەکان جێبەجێبکەین، دەتوانین رێگری لە بڵاوبوونەوەی ئەو پەتایە بکەین و چەند زووتریش ئەوە بکەین، زووتر دەتوانین ژیان ئاسایی بکەینەوە. ئەم پەتایە کە هەرێمی کوردستان و زیاتر لە سەد وڵاتی دنیای گرتووەتەوە، زیانی گیانیی هەبووە. تا ئێستا لە هەرێم 28 هاووڵاتی تووشبوو هەیە و یەک کەسیش گیانی لە دەستداوە. لێرەدا سەرەخۆشی لە کەسوکارەکەی دەکەم و هیوای زوو چاکبوونەوەش بۆ نەخۆشەکان دەخوازم. بەداخەوە دەبێ بڵێین کاریگەرییە نێگەتیڤەکانی ئەم بارودۆخە لە رۆژانی داهاتوودا زیاتر بەدیار دەکەوێت. بەڵام سەرەڕای ئەمەش هەر یەکێک لە ئێمە دەتوانێت رۆڵێکی کاریگەری لە رێگەگرتن لە تەشەنەکردنی ڤایرۆسەکەدا هەبێت. بۆیە داواتان لێدەکەم پابەندبن بە رێنماییە تەندروستییەکانی وەزارەتی تەندروستی و بەردەوام دەستەکانتان بشۆن و هاتووچۆ و تێکەڵاوبوونی نێوانتان زۆر سنووردار بکەن و هەتا بۆتان دەکرێت لە ماڵەوە بمێننەوە. هەرکاتێکیش هەستتان بە نیشانەکانی تووشبوون بە ڤایرۆسەکە کرد پەیوەندی بە هیڵی گەرمی 122 بکەن بۆ ئەوەی هاوکاری و رێنمایی پێویستتان پێشکەش بکەن. هاووڵاتیانی بەڕێز هەڕەشەکانی ڤایرۆسەکە بۆ سەر ژیانی خەڵک و هەروەها لێکەوتەکانی بۆ سەر بارودۆخی ئابووریمان زۆر جیددی و سەختن. بەڵام ئێوە ئاگادارن کە لە رابردوودا هەڕەشەی زۆر مەترسیدارترمان رووبەرووبووەتەوە، بۆ نموونە بەدەیان جار رووبەڕووی ستەم و دیکتاتۆری و تیرۆر وەستاوین و سەرکەوتووش بووین. بۆیە دڵنیام ئەمجارەش بە هاوکاریکردنی یەکتر و لە بەرچاوگرتنی رێنماییە تەندروستییەکان، دەتوانین یەکگرتووانە ئەو دۆخە سەختەش تێپەڕێنین. لێرەدا داواش لە لایەنە پەیوەندیدارەکانی حکومەت و خاوەن موڵکەکان دەکەم کە رەچاوی ئەم بارودۆخە و گوزەرانی دوکاندارە کرێچییەکان بکەن بۆ ئەوەی هەردوولا بەهاوبەشی تەحەمولی زیانەکان بکەن و ئەرکی کرێچییەکان سووک بکرێت. حکومەتی هەرێمی کوردستان بەردەوام دەبێت لە گرتنەبەری رێکاری پێویست بۆ رووبەڕووبوونەوەی ڤایرۆسی کۆرۆنا و لێکەوتەکانی بۆ سەر ئابووری هەرێمی کوردستان. ئێمە هەموو هەوڵ و تواناکانی خۆمان دەخەینەگەڕ بۆ پاراستنی سەلامەتی هاووڵاتییانی هەرێمی کوردستان، بۆیە داوا لە هەموو لایەنە سیاسییەکانیش دەکەم، لەم ئەرکەدا هاوکار و پشتیوانمان بن. لە رۆژانی داهاتووشدا دەزگاکانی حکومەت قۆناخ بە قۆناخ لە هەنگاو و رێکارەکانی پێویست بۆ رووبەڕووبەنەوەی ئەو دۆخە ئاگادارتان دەکەنەوە. سوپاس بۆ پشتیوانیی و خۆڕاگریتان. هیوادارین هەمووتان سەلامەت و پارێزراو بن و کوردستانیش بەهێزتر و ئاوەدانتر بێت. #14-03-2020#


داب ونەریتی زیانبەخش -\nهەندیك داب ونەریتی زۆر کۆن لەگەڵ کۆچبەراندا دێنە فنلەندەوە. بەشێك لەوانە بۆ منداڵ زیانبەخشن و لە فنلەندا، هەروەك لە زۆرێك لە وڵاتانی تر، ئەوانە قەدەغە کراون.\nشێواندن و خەتەکردن\nشێواندنی ئەندامی زاوزێی كچان مافی مرۆڤایەتی منداڵەکە پێشێل دەکات و تووشی کێشەی تەندروستی دەکات. لە فنلەندا ئەو کارە تاوانی لێدانە و لە هەموو شیوەکانیدا کردەوەیەکە کە سزای لەسەرە هەروەها ئەو کاتەش کە، کچەکە بۆ ئەنجام دانی ئەو کارە بۆ دەرەوەی ولات دەبرێت. ئەمە ئەوەیش دەگرێتەوە کە لە دوای لەدایك بوونی منداڵەکە بۆ ئەدورونەوە. لەسەر کردەوەی شێواندن دەتوانرێ حوکمێ زیندانی درێژماوە بسەپێنرێت. ئەگەر کاربەدەستێك گومانی کردەوەی شێواندنی هەبێ، ئەوا ئەو دەبێ ئاگاداری منداڵپارێز بکاتەوە.\nخەتەنەی کوڕان بەبێ هۆی پزشکی لە یاسادا قەدەغە نەکراوە، بەلام ئەنجامدانی بەشێوەی هەڵە دەتوانێ نیشانەکانی تاوانی تێدا بەدی بکرێت. ئەو کارە دەتوانرێ تەنیا دوکتۆری یاسایی بیکات کە ڕێنوێنی پێویست لەو پەیوەندەدا بەڕێوە ببات.\nتوندوتێژی ناموس پەرستانە\nلە شوێنە جۆراوجۆرەکانی جیهاندا هێشتا شێوەیەك لە توندو تیژی هەیە، کە تێگەیشتن سەبارەت بە ناسووسی خێزان و کەسوکار دیاری دەکات. بەگشتی مەسەلەکە پەیوەندی بە پەروەردەی ناموسی کچان و ژنانەوە هەیە، بەڵام هەندێ جار بۆی هەیە توندوتیژی نامووس پەرستانە کوریش بگرێتەوە. توندوتیژی ناموس پەرستانە بۆ کۆنترۆڵ کردن و سنووردانانە لەسەر هات وچۆکردن وەیان لەسەر هاوڕێیەتی کردن. پێشێل کردنی ئەم جۆرە یاسا ورێسایانە بۆی هەیە بە توندوتیژی سزای کەسەکە بدرێت، یان هەڕەشەی ئەوەیشی لێ بکرێت کە بەزۆر هاوسەرگیری پێ بکرێت.\nئەگەر کاربەدەستێك سەرنج بدات کە منداڵێك توندوتیژی بەرامبەر ئەکرێت، ئەوا ئەرکیەتی linkki sanastoon ئاگادارکرنەوە سەبارەت بە پێویستی منداڵپارێزی بنووسێت. زۆرێك لەو کردەوانەی کە بەناوی توندوتیژی ناموسپەرستانە کراون تاوانن و بە پۆلیس ڕادەگەیەندرێ. پێکەوە لەگەڵ کۆمەڵەی کۆچبەراندا هەوڵ دەدرێت کە بەر بە توندوتیژی ناموسپەرستانە بگیرێ.


جێگری سەرۆكی پەرلەمان رەوشی كوردستان بۆ چەند قوتابییەكی ئەڵمانی شیدەكاتەوە\n02/03/2017 06:18:00 م\nئەمڕۆ پێنجشەممە 2/3/2017 دكتۆر جەعفەر ئیبراهیم ئێمینكی جێگری سەرۆكی پەرلەمانی كوردستان لەگەڵ ژمارەیەك لە قوتابیانی وڵاتی ئەڵمانیا كۆبووەوە، كە بە مەبەستی ئاشنابوون بە رەوشی كوردستان بەگشتی و ناوچەكە بەتایبەتی سەردانی پەرلەمانی كوردستانیان كرد.\nلە سەرەتای كۆبوونەوەكەدا، كە ژمارەیەك لە ئەندامانی پەرلەمان ئامادەیبوون، جێگری سەرۆكی پەرلەمانی كوردستان كورتەیەكی دەربارەی كار و پێكهاتەی پەرلەمانی كوردستان و سازانە سیاسییەكان خستەڕوو، دواتر باسی رەوشی نێوخۆیی هەرێمی كوردستان و شێوازی پەیوەندییەكانی لەگەڵ بەغدا و جەنگی دژی تیرۆر كرد، هەروەها ئەو تاوانانەی دژی ئێزدی و كریستیانەكان و پێكهاتەكانی تر لە لایەن داعشەوە ئەنجامدراون.\nجێگری سەرۆكی پەرلەمان ئاماژەی بە رۆڵی وڵاتی ئەڵمانیا كرد لە هاوكاریكردنی هەرێمی كوردستان و یارمەتیدانی پێشمەرگەی كوردستان لە جەنگی دژی داعش وئەو هەڵوێستە بە هەڵوێستێكی ئازا وەسفكرد. دواتر قوتابیە ئەڵمانەكان چەند پرسیارێكیان دەربارەی رەوشی نێوخۆیی هەرێم و ناوچەكە ئاراستەی جێگری سەرۆكی پەرلەمان كرد، كە بە تێروتەسەلی وڵامدرانەوە.


چەند وەڵامێک بۆ پرسیارە بێزارکەرەکان کە وادەکات جارێکی دیکە ئەو پرسیارەت لێنەکرێتەوە! - تۆڕی میدیایی خەڵک\nچەند وەڵامێک بۆ پرسیارە بێزارکەرەکان کە وادەکات جارێکی دیکە ئەو پرسیارەت لێنەکرێتەوە!\nئەمەی خوارەوە چەند وەڵامێکە بۆ پرسیارە بێزارکەرەکان کە وادەکات جارێکی دیکە ئەو پرسیارەت لێنەکرێتەوە:\nکاتێک پرسیاری منداڵت لێدەکەن!\nکەی شوو دەکەیت؟\nپرسیاری بێزارکەری کێش!\nکەسی خۆ هەڵقورتێن!\nکەسانیک کە لە مانای (نەخێر) تێناگەن!\nدەتوانیت ئەم تاکتیکەش بەکار بهێنیت!\nئەم وەڵامەش بۆ هەموو پرسیارێکی بێزارکەر دەبێت!\n٥٣٠ كەس بە ڕووداوەكانی هاتووچۆ بوونەتە قوربانی


شاژنی فڕۆکەوانیی – Knwe.org\nسەرەکی » وتار » شاژنی فڕۆکەوانیی\nئیمیلیا؛ (1897-1937) دەڵێت: « کاریگەرترین رێگە بۆ کردنی شتێک ، ئەوەیە کە ئەو شتە بکەیت»\nئیمیلیا ئیرهارت؛ یەکەم فڕۆکەوانی ئەمریکییە لە مێژوودا کە ساڵی 1928 توانی وەک گەشتیار؛ گەشتێک بەسەر ئۆقیانووسی ئەتڵەسیدا بکات و پاشان ساڵی 1932بە تەنها وەک فڕۆکەوان کە بەیەکێک لە باشترین فڕۆکەوانەکان وەسفدەکرێت لەجیهاندا؛ لەکاتێکدا ئەم جۆرە وەزیفانە تەنها بەهی نێرینە دەزانرا؛ بۆیە ئیمیلیا بە یەکێک لە بەناوبانگترینی ژنەکان دادەنرێت لە مێژوودا.\nساڵی 1931 ژمارەی پێوانەیی جیهانی بەدەستهێنا کە دەگەیشتە 1815 پێ. بایەخەکەی بە فڕۆکەوانی بەردەوام بوو تا ئەو کاتەی بوو بە ئەندام لە کۆمەڵەی فڕۆکەوانیی ئەمریکی لە بۆستن؛ پاشان وەک جێگری سەرۆکی کۆمەڵەکە هەڵبژێردرا.\nفڕۆکەوانێکی سەرکێش بوو، پاش تەواوکردنی خوێندنی ئامادەیی وەک پەرستار کاریکرد لەکاتی جەنگدا، پاشان ساڵی 1920 لەگەڵ باوکی گەشتێکی کرد و بووە هۆی گۆڕینی ژیانی بەشێوەیەک وتی: «تەنها بە بەرزبوونەوەم لەسەر زەوی 200 یان 300 پێ، زانیم کە دەبێت بفڕم»\nلە چەند وەزیفەیەکی جیاوازدا کاریکردووە تا بتوانێت بۆ خوێندنی فڕۆکەوانی پارەکۆبکاتەوە لەوانە؛ یاریدەدەری پەرستار، چاکەرەوەی تەلەفۆن، مامۆستای تایبەت و بەرگدروو؛. جگە لە کاری خۆبەخشی، یەکەم وانەی ساڵی 1921 بوو، ساڵی 1923 مۆڵەتی وەرگرت بۆ ئەوەی ببێتە ژنی فڕۆکەوانی ژمارە 16.\nیەکەم فڕۆکەی خۆی لە ماوەی شەش مانگدا کڕی و ناویلێنا کناری. دایکی هاندەری بوو؛ بۆیە بەشێک لە میراتەکەی پێدا بۆ کڕینی فڕۆکەکە. بەپێی رێکەوتنی دوولایەنە زەماوەندی لەگەڵ بوتنام کرد؛ بەشێوەیەک گەر پاش ساڵێک خۆشبەخت نەبوون بێ هیچ فشارێک ئازادبن و جیاببنەوە، لە ژیانیاندا بەختەوەر بوون تا کاتی دیارنەمانی. ساڵی 1928 وەک نووسەر لە گۆڤاری Cosmopolitan دامەزراو چەندین وتاری لەوێ بڵاوکردەوە لەوانە؛ ئایا واز لە کچەکەت دەهێنیت بفڕێ؟ بۆچی ژنان لە فڕۆکەوانیی دەترسن ؟\nیەکەم ژن و یەکێک بوو لەو کەسە مەدەنییە کەمینانەی مەدالیای شانازی بەدەستهێنا. لە گەشتێکیدا بەدەوری جیهاندا لە ساڵی 1937 دیارنەما؛ بەشێوەیەک حکومەتی ئەمریکی بە فەرمیی و زیاد لە دوو هەفتە چوار ملیۆن دۆلاری خەرجکرد بۆ گەڕان بەدوایدا ؛ هەندێک پێیوابوو بەهۆی نەمانی سووتەمەنییەوە فڕۆکەکەی تێکشکا، هەندێکی دیکە دەیانگوت: پاش هاتنەخوارەوەی لە دوورگەیەک بەهۆی تینوێتی و برسێتییەوە گیانی لەدەستدا یان لەلایەن یابانییەکانەوە لەسێدارەدران و ساڵی 1970 دا بانگەشە کرا لە ژیاندایە و بەنهێنی دەژی، بەڵام حکومەت بەفەرمیی ونبوونی لە دەریادا راگەیاند.\nئیمیلیا؛ یارمەتیدەر بوو لە بەهێزکردن و رەخساندنی دەرفەت بۆ ژنان لە بواری فڕۆکەوانیدا تا ئەو رادەیەی رێکخراوێکی نێودەوڵەتی پێکهێنا بەناوی Ninety-Nine و ساڵی 1929 یەکەم کێبڕکێی ئاسمانی بۆ ژنان سازکرد و بووە یەکەم سەرۆکی رێکخراوی فڕۆکەوانانی رێپێدراو، کە تا ئێستا هەیە و لە 44 وڵاتدا بڵاوکراوەی ژنانیان هەیە؛ ئەگەرچی دیارنەمانی بۆتە گرێیەکی جیهانی، بەڵام بوێری و ژیان و دەستکەوتەکانی سەرچاوەیەکی ئیلهامبەخشە بۆ خەڵک لە گشت جیهاندا.


ئه‌گه‌ر هه‌یه تالیبان له‌گه‌ڵ ئه‌مه‌ریكا دژی داعش بجه‌نگێت\n2019-07-27 [03:56 AM]\nنوێنه‌ری تایبه‌تی ئه‌مه‌ریكا بۆ وتوێژه‌كان له‌گه‌ڵ تالیبان، رایگه‌یاند، تالیبان بەڵێن دەدات ئەفغانستان نەبێتە شوێنی پیلانگێران بۆ هێرشی تیرۆرستی و وتیشی، ڕەنگە تالیبان بەشداری لەگەڵ ئەمەریکادا بکات لە شەڕی دژ بە داعش.\nنوێنەری سەرۆک ترامپ لەسەر مێزی دانوستاندن دەڵێت ئەو ئاسودەیە بە بەڵێنەکانی تالیبان بۆ ڕێگەگرتن لە ڕێکخراوە تیرۆرستە جیهانییەکان لە بەکارهێنانی ئەفغانستان وەکو بنکەیەک بۆ پیلانگێڕانی هێرشی جیهانی، تەنانەت قسەی ئەوە هەیە کە لە ئەنجامی وتووێژەکان ڕەنگە تالیبان بەشداری لەگەڵ ئەمەریکادا بکات لە شەڕی دژ بە داعش کە جێ دەستیان لە چیاکانی باکوری ئەفغانستان تا دێت زیاد دەکات.\nلە سەرەتای وتووێژەکاندا حەمدوڵا مۆهیب ڕاوێژکاری ئاسایشی سەرۆک ئەفغانستان ئەشڕەف غەنی گوتی پشتبەستن بە تالیبان تا کۆنترۆڵی ملیتانەکانی تر بکات وەکو ئەوە وایە " پشیلە بکەیتە پاسەوانی شیر."


شه‌ریف هه‌ژاری : ئایا ئه‌م كرده‌وه تیرۆریستییانه‌ی كه له ئه‌وروپا ڕووده‌ده‌ن ، سودی بۆ كورد هه‌یه یان زیان !؟ – WTARIKURD\nدۆزی ڕه‌وای مافخوازانه‌ی كورد ، له هه‌ر به‌شێكی كوردستانی داگیركراو و تیكه-تیكه‌كراو و سه‌دانجار جینۆسایدكراو، دۆزێكه له كورترین و مكورترین تێكۆشان و شوناسیی دا داوای سیستمی دیموكراسیی و ئازادی تاك ئه‌كات .\nله مێژووی دۆزی كورد دا ، سه‌دان شێوازی تیرۆریستی له دژی گیراوه‌ته‌به‌ر و ، ده‌یانجار كورد جینۆساید و پاكتاو كراون ، ده‌یانجاریش كورد ڕه‌شبگیركراون و هه‌ڵكه‌نراون له‌سه‌ر خاكی خۆیان له‌لایه‌ن ( داعشی سونه‌ی عوسمانیی و داعشی شیعه‌ی سه‌فه‌وی و داعشی شۆڤێنی ئه‌تاتورك و ڕه‌زا شا و ئه‌سه‌د ) ه‌وه . وه‌لێ ده‌وڵه‌ته ئه‌وروپییه‌كان ته‌نها له‌به‌ر به‌رژه‌وه‌ندی په‌رستیان بێ ده‌نگیان له‌و سه‌دان تیرۆره جه‌ماوه‌رییه كردووه كه ده‌رهه‌ق به نه‌ته‌وه‌ی خوێناویی مافخوراوی كورد ئه‌نجامدراوه .\nنه‌ك هه‌ر ئه‌وانه ، بگره ده‌وڵه‌ته خۆراواییه‌كان بێ ده‌نگیشیان هه‌ڵبژاردووه له تیرۆركردنی چه‌ندان ڕێبه‌ری كورد له ئه‌وروپا دا ، وه‌ك تیرۆری قاسملو و تیرۆری شه‌ره‌فكه‌ندی و ، هه‌وڵی سه‌رنه‌كه‌وتووانه‌ی تیرۆری مه‌لا مسته‌فا ، مام جه‌لال و مه‌سعود به‌رزانی له ئه‌وروپا دا و ، گه‌له‌كۆمه‌ی سیخورانه‌ی ده‌وله‌ته ئه‌وروپیه‌كان له‌گه‌ڵ ده‌وله‌تی توركی تیرۆریست بۆ به‌دیل گرتنی عه‌بدوڵا ئۆجه‌لان .\nكه‌وابوو ، ده‌وڵه‌ته ئه‌وروپییه‌كان ته‌نها له‌به‌ر خاتری به‌رژه‌وه‌ندی په‌رستیان هیچ كاردانه‌وه‌یه‌كیان نه‌ك نه‌بووه له باره‌ی تیرۆری جه‌ماوه‌ری ماخوراوی كورد ، به‌ڵكوو بێ ده‌نگیش بوون له‌و ده‌یانجار كاره تیرۆریستییانه‌ی كه له‌سه‌ر خاكی ئه‌وان دژی ڕێبه‌ر و سه‌ركرده‌كانی كورد ئه‌نجام دراون، چونكه وایان ده‌زانی تیرۆر ته‌نها گه‌لێكی ماخوراوی وه‌ك كورد به ئامانج ئه‌گرێ و ئه‌وان ناگرێته‌وه .\nئێستا كه تیرۆری داعش ( كه داعش توركیا و ئێران بۆ مه‌رامی خۆیان درووستیان كردووه و له 2014 دا له‌سه‌ر چۆنیه‌تی درووستكردنه‌كه‌ی سێ بابه‌تم نووسی ) به‌رۆكی ئه‌وانی گرتووه و ، ده‌بینین ڕۆژانه له‌سه‌ر خاكی ئه‌وروپا و دژی خه‌ڵكانی سڤیل و بێ گووناحی ئه‌وروپا ، كاری تیرۆریستی ئه‌نجام ئه‌درێ ، ئه‌وا به‌خۆداچوونه‌وه‌یه‌كی زۆرباشه بۆ ده‌وڵه‌ته ئه‌وروپییه‌كان كه هه‌تا دیموكراسیی نه‌هێنرێته ناو ده‌وله‌تانی خۆرهه‌لاتی ناوه‌ڕاست به‌تایبه‌ت ( عێراق ، ئێران ، سوریا و توركیا ) ئه‌وا تا ماوه تیرۆر هه‌ر ده‌مێنێ و ڕیشه كێش ناكرێت ، چونكه دایه‌نگای تیرۆر ده‌وله‌تانی (توركیا و ئێران) ـه و زۆرینه‌ی فاكته‌كانیش ئه‌یسه‌لمێنن .\nكه‌وابوو : ئه‌م تیرۆرانه‌ی كه له شه‌قامه‌كانی ئه‌وروپادا خه‌ڵكی بێ – گووناح ده‌كاته ئامانج ، ئه‌وا له ڕووه سیاسیی – ستراتیژییه‌كه‌ی له قازانجی دۆزی كورده! چۆن !؟\nچونكه ئیتر ده‌وڵه‌تانی ئه‌وروپا به پراكتیكی هه‌ست ئه‌كه‌ن كه تیرۆر چ ڤایرۆسێكی خه‌ته‌رناكی جیهانییه و پێویستیی به‌وه هه‌یه كه جیهان پێكه‌وه دژی بووه‌ستنه‌وه . چونكه ئه‌گه‌ر هه‌ر له ناو ده‌وله‌تانی (عێراق ، ئێران ، سوریا و توركیا ) دا ڕێكخراوه تیرۆریستییه‌كان و ده‌وله‌ته تیرۆریسته‌كان بهێڵنه‌وه ، ئه‌وا ئه‌و رێكخراوه تیرۆریستانه وه‌ك سه‌ده‌كانی پێشوو نین كه هه‌ر له سنوره‌كانی قاره‌ی ئاسیا دا كرده‌وه‌ی تیرۆریستی ئه‌نجام بده‌ن . به‌لكوو به هه‌موو شێوه‌یه‌ك هه‌وله‌ده‌ن ناوخۆی ئه‌وروپا بكه‌نه ئامانج . به‌مه‌ش ده‌وڵه‌تانی ئه‌وروپی وریا ده‌كاته‌وه كه پێویسته تیرۆر له خۆرهه‌لاتی ناوه‌راست به‌تایبه‌ت (عێراق ، ئێران ، توركیا و سوریا ) دا نه‌هێڵن . پاكتاوكردنی تیرۆر و بزاوته تیرۆریستییه‌كانی ( عێراق ، ئێران ، توركیا و سوریا ) ش به‌بێ دیموكراسیی كردنی ده‌وله‌تانی ( عێراق ، ئێران ، توركیا و سوریا ) نه‌بێت ئه‌وا نایه‌ته بوون . كه‌وابوو ئه‌م كرده‌وه تیرۆریستانه‌ی ناوخۆی ئه‌وروپا واده‌كات كه ده‌وله‌تانی ئه‌وروپا كاردانه‌وه‌ی جدیی و پراكتیكی و ستراتیژی دژ به تیرۆریستان بگرنه‌به‌ر ، ئه‌م كاردانه‌وه جدییانه‌ی ده‌وله‌تانی ئه‌وروپاش له دژی تیرۆریستان ئه‌وا بۆ ستراتیژ له قازانجی دۆزی كورده له گشت به‌شه‌كان .\nدکتۆر سەردار عەزیز : دوفاقی ڕزگاری ـ شۆرشی عەلمانی و دژە شۆرشی دینی .


03/02/2011 – www.facebook.com/sekoy.anarkistan ***** sekoy-anarkistani-kurdiy-zman@riseup.net\n03/02/2011 03/02/2011 Anarchistan ئەنارکیستان\nلا شك أنه توجد فعليا اليوم في مصر حكومتان , حكومة الجماهير المنتفضة التي تسيطر على الشوارع و حتى على مقار البوليس و أمن الدولة و حكومة مبارك التي تختبئ خلف دبابات و عربات و بنادق الجنود و العسكر و التي بالكاد تسيطر على المباني و القصور التي تحتمي بها , الحكومة الأولى تأخذ بتنظيم نفسها و تنظيم الأمن عبر لجان شعبية , هذا المشهد تكرر في كل الثورات السابقة , و سيتكرر في كل الثورات التالية , الذي يحدث أن قوى الثورة المضادة , سواء من داخل النظام أو من المعارضة السابقة , تعتبر أن الثورة قد انتهت بتحقيق بعض الإصلاحات السطحية , إما في بنية النظام القائم بالفعل أو في بنية علاقات الملكية و الإنتاج و السلطة القائمة , أن الثورة تنتهي , و يجب أن تنتهي كيلا تكون مدخلا إلى “الفوضى” , بمجرد تنصيب نخبة جديدة مكان القديمة , و الثورتين الروسية و الفرنسية ليستا استثناءا هنا , و أنه بنهاية الثورة يجب العودة إلى الحالة “الطبيعية” , حالة السمع و الطاعة , حالة الخنوع .\nدولت–های غربی امروزه بر این واقعیت آگاهند که دیگر بسختی قادرند مردم را بپای انتخابات بکشانند. هزینه های انتخاباتی در آمریکا که از کار مزدی خود مردم به تاراج رفته به صدها میلیون دلار میرسد و هر دوره بیشتر و بیشتر میشود تا کارناوال نمایشی تبلیغات حکومت عقلانیت سلطه گری را رنگین و چشمگیرتر نشان دهند. مبلغان دمکراسی قدرت با زیرکی تمام، جوانان و بخصوص زنان که برخی از لیبرال فمنیست های دو آتشه و خبره ای در سخنوری–اند را به کار میگیرند تا از نماد قدرت مردسالاری و سلطه به دفاع بپردازند، همان زنانی که هلری کلینتون را در کنفرانس زنان پکن به محبوبیت رساندند و بعد در کنگره آمریکا به عنوان تیم کارشناسی نظامی پنتاگون به عراق رفت و به بوش و رامزفیلد(وزیر جنگ) انتقاد کرد که چرا نیروی نظامی بیشتری به عراق نفرستاده اند و در انتخابات دمکرات ها رقیب اوبامای سیاهپوست شد و برای بسیاری از زنان لیبرال فعال در تیم انتخاباتی او این سئوال به اصطلاح حیاتی در روزنامه ها مطرح بود که آیا دولت آمریکا هنوز زن را شایسته دفاع از سنبل کاخ سفید (ابرمن) میداند یا نه؟ بنابراین زنان در قدرت تجلی ساختار مردان و پسران خویشند و در زیر چتر نمادین سلطه قدرت پدران برگزیده قرار میگیرند تا با شیوه جدید تجارت سیاسی مردانه از امنیت مادران و ناموس مردان پاسداری کنند. در کنارِ سلطۀ عقلانیت مردانه، برخی از زنان همچنان احساس امنیت میکنند زیرا برطبق اسطوره مردان، زن از پهلوی مرد زاییده شد تا در کنارش به اقتدار او خدمت کند. پس برخی از زنان همچنان خود را علاقمند و وابسته به ساختاری نشان میدهند که عامل مستقیم کنترل و سلطه بر خود آن زنان است، گویا با صدا و سیمای زنانه در هرم قدرت میتوان ماهیت نظام خشن سلطه ابرمن را مهربان و مادرانه جلوه داد. این از آن دست خیانت هایی است که برخی زنان به خودِ جامعه زنان در وحله اول روا میدارند زیرا از نیاز به وابستگی مردسالارانه و سرمایه رها نگشته اند. این نقد به زنان در قدرت را من از بسیاری از زنان آگاه و منتقد در عرصه جهانی شنیده ام حتی از زنان ساده و صادق جنبش چیاپاس بی آنکه تحصیلات تخصصی ای داشته باشند اما بسیار توانمند بر ارزشها و نقش انسانی نگاه زنانه در ایجاد جامعه ای عاطفی و مادرانه که کاملاً از ساختار مخرب سلطه مردانه متفاوت است، تاکید کرده اند. اینگونه زنان همواره الگوهای مردان بسیاری بوده و ما از وجودشان بارور شده ایم.\nله ئاژاوه‌نانه‌وه بۆ گفتوگۆی ده‌سه‌ڵات و پارته ئۆپۆزسیۆنه‌کان و هاوپشتی په‌نانه‌کی خۆراوا له دیکتاتۆر\nدوێنێ پاش ئه‌وه‌ی که سوارگه‌لێك به وشتر و ئه‌سپه‌وه دڕیان به کۆبوونه‌وه‌ی نارازییان دا و که‌وتنه تێکدان، ئاژاوه که‌وته نێوان خه‌ڵکه‌که، پاش ئه‌وه‌ی که جه‌ماوه‌ری یه‌ك ملیۆنی مه‌یدانی ئازادی قسه‌کانی دیکتاتۆریان به هه‌ند وه‌رنه‌گرت، به‌کرێگیراوانی پێشتر ئاماه‌کراوی ڕژێم له پۆشاکی سڤیلیدا، که‌وتنه لێدانی ئازادیخوازان و سوپا که جێگه‌ی پۆلیسیشی گرتووه‌ته‌وه، هیچ هه‌ڵوێستێکی نیشان نه‌دا و ئه‌م بێهه‌ڵویستییه نیشانی دا، که پیلانێکی هه‌مه‌لایه‌نه‌ی ده‌سه‌ڵاتداران و نۆکه‌رانی له ئارادایه و سوپاش که تا ڕۆژی 01ی فیبریوه‌ری نزیکی خۆی له به‌ره‌ی جه‌ماوه‌ر نیشان ده‌دا، به‌و بێده‌نگییه هاوده‌ستی خۆی له‌ته‌ك دیکتاتۆر و سیخوره‌کانی خسته‌ڕوو و به‌هۆی به‌رده‌وامی پێکددانه‌کان هه‌ژمارێکی زۆر کوژران و سه‌دان برینداریش له هه‌ردوولا.\nئه‌مڕۆ پاش ئه‌وه‌ی پیلاگێری ده‌سه‌لات و داروده‌سته‌که‌ی له ئاژاوه‌کانی دوێنێدا ده‌رکه‌وت و زۆرێك له بینه‌رانی بیانی گه‌واهی ئه‌وه ده‌ده‌ن و هه‌روه‌ها له‌و ئاژاوه‌دا ژماره‌یه‌ك ڕۆژنامه‌گه‌ر و هه‌واڵێری بیانی که‌وتنه به‌ر هێرش لێدان، قسه‌گه‌رانی ده‌سه‌لات رایانگه‌یاند که له‌ته‌ك 12 گروپی ئۆپۆزسیۆن له گفتوگۆدان، که ئه‌مه‌ش جارێکی دیکه نیشانی ده‌داته‌وه، که ئه‌وه‌ی به ئۆپۆزسیۆنی فه‌رمی و پارته رامیاره‌کان ناسراون، هه‌میشه سه‌ره‌داوگه‌لیکی شاراوه به ده‌سه‌ڵاته‌وه ده‌یانبه‌ستێته‌وه و کاتێك که بزانن جڵه‌وی جه‌ماوه‌ر و ڕووداوه‌کان له ده‌ستییان ده‌رده‌چیت، پێ ده‌که‌نه که‌وشه پاژنه ئاسنینه‌کانی ده‌سه‌ڵات و له تیاچوون رزگاری ده‌که‌ن.\nهاوکات میدیای خۆراوا خه‌ریکی ترساندنی خه‌ڵکه به‌وه‌ی که چاوه‌ڕوان ده‌کرێت نوێژی ڕۆژی هه‌ینی 04ی فێبریوه‌ری، ببێته هۆی ئاژاوه‌یه‌کی گه‌وره، ئه‌مه به‌شێکه له‌و شێواندنانه‌ی که ده‌سه‌ڵاتدارانی خۆراوا له رێی ماسمیدیاوه، مێشکی پێ ژاراوی ده‌که‌ن و ده‌یانه‌وێت خه‌ڵکی ئازادیخواز له ئه‌وروپا له هه‌ستان به هاوپشتی و فشارخستنه سه‌ر سه‌فاره‌تخانه‌کان و کونسولییه‌کانی ده‌وڵه‌تی میسر و ولاتانی دیکه‌ی دیکتاتۆر، بگێڕنه دواوه، له لایه‌کی دیکه‌وه، ئه‌گه‌ر پێویست به پیلانێکی له‌و جۆره هه‌بوو، پێشتر زه‌مینه‌که‌یان له هۆشی خه‌ڵکدا ئاماده کردبێت.\nئه‌گه‌ر سه‌رنجی ڕه‌وتی ڕووداوه‌کان بده‌ین و له کارکردی هه‌ردوو به‌ره له جیهاندا وردبینه‌وه، ئه‌وا به‌ره‌ی ده‌سه‌ڵات له سه‌رتاسه‌ری دونیادا به‌جۆرێك له جۆره‌کان خه‌ریکی هاوپشتی و راگرتنی دیکتاتۆره‌کانی باکووری ئه‌فه‌ریکا و خۆرهه‌ڵاتی ناوه‌راستن، به‌ڵام له به‌رامبه‌ردا ئازادیخوازان و خه‌ڵکی چه‌وساوه واقیان وڕماوه و به ترس و گومانه‌وه له وێنه‌کانی راپه‌ڕین ده‌ڕوانن. ئه‌مه نیسانه‌ی زاڵی ماسمیدیا و ئۆپۆزسیۆنی ده‌سه‌لاتخوازه به‌سه‌ر هۆشی جه‌ماوه‌ردا، ئه‌گینا هیچ بیانوویه‌ك نییه، بۆ گێڕانه‌وه‌مان له به‌شداری و سازدانی خۆپیشاندانی هاوپشتی و فشارخستنه سه‌ر بنکه‌کانی ده‌وڵه‌تی میسر له وڵاتان.\nهه‌ر بێه‌نگییه‌ك له به‌رامبه‌ر پیلانگێڕی ده‌وڵه‌تان بۆ خامۆشکردنی ڕاپه‌رین و به‌رگرتن به په‌ڕینه‌وه‌ی بۆ ولاتانی دیکه‌ی ناوچه‌که، هاوده‌ستی و هاوپشتییه له‌ته‌ك ده‌سه‌ڵاتداران. ڕزگارکردنی راپه‌ڕینی جه‌ماوه‌ری میسر له به‌رده‌م پیلانگێری ده‌وله‌تان، خۆبه‌خۆ بردنه‌پێشه‌وه‌ی خه‌باتی نێونه‌ته‌وه‌ییه به‌ره‌و کۆتاییهێنان به دیکتاتۆره‌کان و نزیککردنه‌وه‌ی دیکتاۆره‌کانی لای خۆشمان له‌و مه‌رگه بێگه‌ڕانه‌وه‌یه.\nڕاپه‌ڕین له مه‌غریبه‌وه بۆ یه‌مه‌ن، هه‌مان داخوازی و په‌یامی چه‌وساوه‌کانی کوردستانی هه‌یه، هه‌مان داخوازی کرێکارانی به‌نگلادیش و هه‌مان خه‌ونی خه‌ڵکی ئازادیخوازی ئێرانی هه‌یه. هه‌روا که سه‌رکه‌وتنی ڕاپه‌رین له تونس، بۆ هاتنه‌مه‌یدانی راپه‌ڕیوانی جه‌زائیر و مه‌غریب و میسر ده‌گه‌ڕێته‌وه، سبه‌ینێش راپه‌ڕینی خه‌ڵکی کوردستان و عیراق و ئێرانیش، به‌بێ ئه‌و پشتیوانییه هه‌رێمیی و جیهانییه، ئه‌سته‌مه سه‌رکه‌وتن به‌ده‌ست بهێنێت، هه‌ر له‌به‌ر ئه‌وه هه‌ر جۆرێك له پشتیوانی له خه‌ڵکی ئازادیخوازی میسر له ئه‌وڕۆکه‌دا ، ده‌بێته مسۆگه‌رگه‌ری سه‌رکه‌وتنی بزاڤی خۆجێییه‌کانی خۆمان له ئه‌مڕۆ یا به‌یانی و داهاتوودا.\nجارێکی دیکه ڕووداوه‌کان نیشانیان دایه‌وه، که ڕاپه‌ڕین وه‌ك سه‌ربه‌خۆترین شێوازی جه‌ماوه‌ری ڕوخاندنی دیکتاتۆره‌کان، زۆر له ده‌نگدان به‌م لیست و به‌و پیاوچاك کاراتره و ڕاپه‌ڕین ده‌نگ و خه‌باتی راسته‌وخۆی جه‌ماوه‌رییه و په‌رده له‌سه‌ر ناپێویستی مامۆستایه‌تی و رابه‌رایه‌تی رامیاران و پارته‌کان و ئۆپۆزسیۆنه فه‌رمییه‌کان لاده‌دات. راپه‌ڕین سه‌لماندییه‌وه، که ویست و هوشیاری جه‌ماوه‌ر له نه‌خشه‌ڕێژی ده‌سته‌بژێره‌کان و جوینه‌وه‌ی وته‌ی نێو په‌رتووکه تۆزلێنیشتوه‌کان کاراتره.\n03/02/2011 05/02/2011 Anarchistan ئەنارکیستان\nهاوڕێیانی ئازادیخواز له هه‌ر کوێیه‌کی ئه‌م جیهانه هه‌ن\nوه‌ك ئاگادارن هاوڕێییانی ئازادیخواز له میسر و یه‌مه‌ن و ئوردون و جه‌زائیر و مه‌غریب که‌وتوونه‌ته به‌ر هێرش، به‌تایبه‌ت دوابه‌دوای خرۆشانه ملیۆنییه‌که‌ی دوێنێ 01ی فێبریوه‌ری له مه‌یدانی ئازادی قاهیره، له‌لایه‌ن به‌کرێگیراوانی ده‌وڵه‌ته‌وه له پۆشاکی سڤیلیدا و وه‌ك به‌شێك له خۆپیشانده‌ران، هێڕش ده‌که‌نه سه‌ر نه‌یارانی ده‌سه‌ڵات.\nده‌وڵه‌تی میسر خاوه‌نی 1.4 ملیۆن هیزی پۆلیس و زیاتر له ملیۆنێك سیخور و هێزی تایبه‌تییه و ئه‌م هێزانه‌ی وه‌ك لایه‌نگر له ده‌وڵه‌ت به‌رداوه‌ته‌وه گیانی ئازادیخوازانی ،میسر و گه‌رماوی خوێنی به‌ڕێخستووه.\nبا به‌هه‌ر جۆرێك بۆمان ده‌کرێت فشار بخه‌ینه سه‌ر ده‌وڵه‌ته خۆجێییه‌کان و سه‌فاره‌ت و کونسلییه‌کانی میسر، یه‌مه‌ن، ئوردون، جزائیر، مه‌غریب و لیبیا و سوریه و عه‌ره‌بستانی سعودی و ولاتانی تری هاوکاریان.\nبا شانبه‌شانی ئازایخوازانی باکووری ئه‌فریکا بۆ ئازادی بجه‌نگین، چونکه تێكشکانی ده‌سه‌ڵاته دیکتاتۆره‌کانی ئه‌فریکا و ئاسیا، پایه‌ی ده‌وڵه‌ته زلهیزه سه‌رمایه‌ارییه‌کان لاواز ده‌کات و به‌ره‌ی خه‌باتی جیهانی فراوان ده‌کات، سه‌رکه‌وتنی ڕاپه‌ڕین و به‌ره‌ی ئازادیخواز له گره‌وی هاوپشتی هه‌مه‌لایه‌نه‌ی نێونه‌ته‌وه‌یی ئێمه‌ی قوربانیانی سه‌رکو‌تگه‌رییه ئابووریی و سه‌ربازیی و ڕامیارییه‌کانی سیسته‌می سه‌رمایه‌داریدایه ..\nسه‌رکه‌وتوو بێت خه‌باتی ئازادیخوازانی میسر\nبه‌هێز بێت هاوپشتی جهیانی ئازادیخوازان\nآنارشیستهای ایران – صدای آنارشیسم\nسه‌کۆی ئه‌نارکیستانی کوردستان\nHawrrêyanî azadîxwaz le her kwêyekî em cîhane hen\nWek agadarn hawrrêyyanî azadîxwaz le mîsr û yemen û urdun û cezaîr û mexrîb kewtûnete ber hêrş, betaybet dwabedway xroşane milyonîyekey dwênê 01î fêbrîwerî le meydanî azadî qahîre, lelayen bekrêgîrawanî dewlletewe le poşakî svîlîda û wek beşêk le xopîşanderan, hêrrş dekene ser neyaranî desellat.\nDewlletî mîsr xawenî 1.4 milyon hîzî polîs û zyatir le milyonêk sîxur û hêzî taybetîye û em hêzaney wek layengir le dewllet berdawetewe gyanî azadîxwazanî ,mîsr û germawî xwênî berrêxistuwe.\nBa beher corêk boman dekrêt fşar bxeyne ser dewllete xocêyyekan û sefaret û kunsilîyekanî mîsr, yemen, urdun, czaîr, mexrîb û lîbya û surye û ‘erebistanî s’udî û wlatanî trî hawkaryan.\nBa şanbeşanî azayixwazanî bakûrî efrîka bo azadî bcengîn, çunke têkişkanî desellate dîktatorekanî efrîka û asya, payey dewllete zilhîze sermayearîyekan lawaz dekat û berey xebatî cîhanî frawan dekat, serkewtinî raperrîn û berey azadîxwaz le grewî hawpiştî hemelayeney nêwneteweyî êmey qurbanyanî serkutgerîye abûrîy û serbazîy û ramyarîyekanî sîstemî sermayedarîdaye ..\nSerkewtû bêt xebatî azadîxwazanî mîsr\nBehêz bêt hawpiştî cihyanî azadîxwazan\nAnarchistani Iran: Dengi Anarchism


لەبارەی مافی پەنابەریەتیەوە ئەڵمانیا بڕیارێکی نوێی دەکرد\nسەرۆكی دەزگای هەواڵگری ناوخۆی ئەڵمانی ، ئەو كەسانەی کە سەردانی وڵاتەكانی خۆیان دەكەنەوە، لە ئەڵمانیا پەنابەرن دەنێردرێنەوە ، لەبەر ئەوەی ئەوانە مەترسی لەسەر ژیانیان نیە لە وڵاتەکانی خۆیان.\nهۆرست زیهۆڤەر، سەرۆكی دەزگای هەواڵگریی ناوخۆیی ئەڵمانیا، بە میدیاکانی وڵاتەکەی ڕاگەیاندووە " هەر كەسێك، بەردەوام بۆ بەسەربردنی پشوو سەردانی وڵاتەكەی بكاتەوە، مانای ئەوەیە كە هیچ مەترسییەك لەسەر ژیانی نییە".\nهەروەها ڕونیکردووەتەوە" هەركەسێك بەردەوام سەردانی وڵاتەكەی بکات ، مافی پەنابەرێتیان لێ وەردەگیرێتەوە، چونكە ئەوە دەیسەلمێنێت كە ئەو پەنابەرانە توشی چەوسانەوە و مەترسی نابیتەوە ".\nلە لێدوانەکەیدا ، سەرۆكی دەزگای هەواڵگریی ناوخۆیی ئەڵمانیا ، نمونەی بە ئەو كەسانەداوە كە لە سوریاوە هاتونەتە ولاتەكەی وتویەتی " ئەوكاتەی دۆخی سوریا ئاسایی ببێتەوە، ئەڵمانیا سەرجەم پەنابەرانی سوریا رەوانەی وڵاتی خۆیان دەكاتەوە".\nسەبارەت بە پەنابەرانی دێکە لە وڵاتەکەی ، سەرۆكی دەزگای هەواڵگریی ناوخۆیی ئەڵمانیا ، ئاشکرای کردووە " بۆ پەنابەرانی دیكەی جگەلە سورییەكان، لە هۆكاری گەشتكردنیان دەكۆڵێتەوە و لە بنەڕەتیشدا ئەوان ئاگادارن كە پەنابەرانی غەیرە سوری سەردانی وڵاتانی خۆیان دەكەنەوە".\n7175 جار بینراوە\nکۆشکی سپی نوێترین زانیاری لەبارەی کوژرانی فەرماندەی فەیلەقی قودسی سوپای پاسدارانی ئێران ئاشکرا دەکات\nوه‌زاره‌تی ده‌ره‌وه‌ی ئه‌مریكا ئاماژە بۆئەوەدەکات رێككه‌وتون له‌سه‌ر پێكه‌وه‌كاركردنی ئەمریکا و هەرێمی کوردستان\nگەنجێك لە وڵاتی چین دوای ئەوەی لە شارەكەیدا قەدەغەی هاتوچۆ راگەیەندرا بەهۆی بڵاوبونەوەی ڤایرۆسی كۆرۆنا، دەستی بە وەرزش كردن كرد و ماوەیەكی زۆر خەریكی راكرن بوو لەناو ماڵەكەیدا.\nبەهۆی رووداوێكی گەردونیەوە ژیانی مرۆڤایەتی لە مەترسیدایە\nئاژانسی بۆشایی ئاسمانی ئەمریكا ناسراو بە (ناسا) ئاشكرای دەكات، ئەگەری دەرچوونی هەسارەیەكی مەترسیدار لە ڕێڕەوی خۆی هەیە، مەترسییەكی گەورە لەسەر زەوی دروستدەكات.


ئاستى زیره‌كیت به‌و شێوه‌یه ده‌رده‌كه‌وێَ\nپسپۆڕێكى نه‌خۆشییه ده‌روونییه‌كان له‌باره‌ى زیره‌كى مرۆڤ زانیاریى ده‌دات و راى ده‌گه‌یه‌نێ كه ئه‌و كه‌سانه‌ی كه ئاستی زیره‌كیان زۆر به‌رزه، گفتوگۆ و ڕاگۆڕینه‌وه له نێو خه‌یاڵ و مێشكى خۆیان ئه‌نجام ده‌ده‌ن.\nئه‌مڕۆ یه‌كشه‌م 16ى ته‌مووز، د.سامان شه‌ریف پسپۆڕى نه‌خۆشییه ده‌روونییه‌كان به"وشه"ى راگه‌یاند، له رووى ده‌روونییه‌وه ده‌ركه‌وته‌وه كه ئه‌و كه‌سانه‌ی ئاستی زیره‌كیان زۆر به‌رزه، به‌شێوه‌یه‌كی سروشتی گفتوگۆ و ڕاگۆڕینه‌وه له نێو خه‌یاڵ و مێشكى خۆیان ئه‌نجام ده‌ده‌ن، به به‌راورد به‌وه‌ى كه به‌شێوه‌یه‌كی ڕاسته‌قینه له‌گه‌ڵ كه‌سى به‌رامبه‌ریان ئه‌نجامی بده‌ن.\nزیاتر گوتى، ئه‌و كه‌سانه‌ى ئاستى زیره‌كیان به‌رزه ئه‌و كاته‌ی كه گفتوگۆی خه‌یاڵی نێو مێشكیان ئه‌نجام ده‌ده‌ن، زیاتر ده‌خایه‌نێت له‌و گفتوگۆیه‌ی كه به‌شێوه‌یه‌كی ڕاسته‌وخۆ و "فیعلی" ئه‌نجامی ده‌دات، ئه‌مه‌ش پێوه‌ندی به ئاستی به‌رزی شیكاری و لێكدانه‌وه‌ی مێشكی ئه‌و كه‌سه‌وه هه‌یه.\nلێكدانه‌وه‌ى ئه‌و پسپۆڕه ده‌روونییه به‌و شێوه‌یه كه زۆر جار مرۆڤ له‌گه‌ڵ خۆیدا ده‌كه‌وێته گفتوگۆ و دواى ماوه‌یه‌ك ئینجا بڕیار ده‌دات.


دەبوو مامۆستایانی زانکۆ خەمی گەورەتریان هەبوایە! - ئاوێنه\nدەبوو مامۆستایانی زانکۆ خەمی گەورەتریان هەبوایە!\nئاشکرایە کە مامۆستایانی زانکۆ بەشێکن لەکۆمەڵگەو پێویستیشە دەستەیەکی چالاک‌و ڕۆشنبیرو کاریگەر بن‌و ڕاو بۆچونیان لەلایەن دەزگا حکومییەکانەوە بەهەند وەربگیرێت. بێگومان حکومەتی کوردستان کەمتەرخەمییەکی گەورەی بەرامبەر ئەم چینە کردووەو مەگەر بەڕێکەوت یان بەپەیوەندی تاکەکەسی سود لەهزرو بۆچونی مامۆستایەکی زانکۆ وەرگیرابێت!\nساڵانێکە دەربارەی ئەم گرفتە دەنوسین‌و دەڵێین‌و تائێستاش ئەنجامی دیاری نییە! چەندینجار کۆنفڕانسی زانستیی دەربارەی بابەتێک لەزانکۆکاندا سازکراوەو پوختەی چارەسەرەکان پێشکەشکراوە، ئەنجامی دەیان توێژینەوە لەسەر ماڵپەڕەکانی زانکۆکانی کوردستانە، دەیان ماستەرنامەو تێزی دکتۆرا لەکتێبخانەکاندا دانراوە، کەچی زۆر سەیرە وەزارەتە پەیوەندیدارەکان ئاگایان لێی نییە یان هیچ بەدواداچوونێک بۆ ئەو بابەتانە ناکەن، کاتێکیش لەبابەتێکدا قەیران دروستدەبێت دەکەونە گلەیی‌و دەڵێن مامۆستایانی زانکۆ چارەسەر نادۆزنەوەو هەر خەریکی وانە وتنەوەن! ئەمە ڕاست نییەو توێژەرانی ناوزانکۆو دەستە زانستییەکان بەردەوام توێژینەوەو کاری نێودەوڵەتی دەخەنەڕو، بەڵام ئیتر ئەوە ئیشی توێژەر نییە بەردەم وەزارەت‌و دەزگاکان بگرێت‌و بەدو سێ سکرتێردا بڕوات‌و دو کاژێر چاوەڕوان بێت تا بچێتە لای بەرپرس‌و کۆپییەکی توێژینەوەکەی بداتە دەستی، بەڵکو ئەوەکاری دەزگا حکومییەکانە ئەوکارەبکەن کە نەیانکردووەو زۆرکەمترخەمن ! زیاتری لەسەر ناڕۆم.\nپێش ماوەیەک چەندین زانکۆو دەستەی کوردستانی لەدەڤەری سلێمانی‌و گەرمیان لەیاداشتێکدا ئاگاداری حکومەتیان کردەوە کە ئەگەر بەدواداچونی جدی‌و بەپەلە بۆ کێشەی موچە نەکەن ئەوا دەوامی زانکۆکان کێشەی توندی تێدەکەوێت، هەڵبەت ئەم یاداشتە لە 15ی ئابی 2016 دا پێشکەشکراوەو پێش چەند ڕۆژێکیش سێ زانکۆی دەڤەری هەولێریش کارێکی هاوشێوەیان ئەنجامدابو.\nهیچ قسەیەکم دەربارەی ئەم هەڵوێستە نییەو بەمافی ڕەوای خۆیانی دەزانم‌و هەروەک مافی گشت چینەکانی تریشە کە داوای کرێی ئەو کارە لەخاوەنکار بکەن کە ئەنجامیانداوە، ئەم کێشەیە لەکۆتای مانگی پێنجدا بەڕونی خرایە بەردەم حکومەت، بەڵام کێشەی سەرەکی ئەم حکومەتە بەدواداچونی نییەو کارەکان دوادەخات، واتە سڕیان دەکات نەک چارەسەر بدۆزێتەوە، ئیتر چی بکەین نازانم؟\nپێویست ناکات حکومەت دیسانەوە قەوانەکەی بخاتەوە کارو بکەوێتەوە ئەوەی کە کێشەی دارایی هەیەو لەوقسانە، چونکە مامۆستایانی زانکۆ هەمو شتێک تێگەیشتون.\nئەوەی کە لێرەدا ڕەخنەم هەیە لەسەر ئەو دو یاداشتە دو خاڵە:\nیەکەمیان ئەو دەستە بەڕێزەی مامۆستایان ڕونیان نەکردۆتەوە کە بۆچی ئەوان ئەوەندە سورن لەسەر داوای شایستە داراییەکانیان کە زۆر بەباشی دەزانن پارە نییە، وەک حکومەت دەڵێت! دەبو بەڕونی بەحکومەت بوترێت کە هیچ یەکێک لەبەرپرسی حیزبەکان‌و وەزیرەکان پارەی لێ نەبڕاوەو تا ئێستاش دەیان‌و سەدان پڕۆژەی پارە پەیداکردنی حیزبەکان لەگەڕدایەو نەوەستاوە، تا ئێستا نەوت بەتەنکەر بەبەرچاوی هەزاران خەڵکەوە دەڕوات و پارەکەی دیار نییە! کەواتە لەبەر ئەمەیە کە سورن لەسەر داواکارییەکانیان، ئیتر تێبگە حکومەت‌و ڕاست‌و دروست بەلەگەڵیان، ئەگینا کۆتاییەکەی باش نابێت…\nدووەم ڕەخنەم ئەوەیە خۆزگەم دەخواست ئەم چینە ڕوناکبیرە دڵسۆزە پێش داواکاری پارە بەڕونی بەیەکێتی‌و پارتیان بوتایە ڕێگەتان پێنادەین سلێمانی‌و هەولێر لەیەکتر جیابکەنەوەو چیتر قبوڵمان نییە دو ئیدارەیی‌و بێ باکی، ئەمە کارو خەمی گەورەی ئەو دەستە بژێرەی کۆمەڵگەیە کە ناویان مامۆستایانی زانکۆیە!\n*بەشی جیۆلۆجی زانکۆی سلێمانی


دەستگیركردنی خۆپیشاندەران لە بەسرە دەستیپێكردووە - اخبار العراق\nاخبار العراق » كوردى » دەستگیركردنی خۆپیشاندەران لە بەسرە دەستیپێكردووە\nدەستگیركردنی خۆپیشاندەران لە بەسرە دەستیپێكردووە\nبەهۆی سووتاندنی بارەگای كۆنسوڵخانەی ئێران و ژمارەیەك دامەزراوەی حكومی و باڵەخانەكانی سەر بە پارت و بزووتنەوە سیاسییەكان لەلایەن خۆپیشاندەرانەوە، هەڵەمەتی دەستگیرکردنی خۆپیشاندەران دەستیپێکردووە و فەرماندەی نوێی پۆلیسیش بەڵێندەدات سەرپێچیكاران پانبكاتەوە.\nیەكێك لە سەرپەرشتیارانی خۆپیشاندانەكانی بەسرە گوتی “بەهۆی ئەو گوشارانەی چالاكڤانان رووبەڕووی دەبنەوە ناڕەزاییەكان هەڵپەسێردراون، ژمارەیەكیش لەو كەسایەتییانەی سەرپەرشتی خۆپیشاندانەكانیان دەكرد لەلایەن هێزە ئەمنییەكانەوە هەڕەشەی دەستگیركردنیان لێكراوە، بەتاوانی بەشداریكردنیش لە سووتاندنی بارەگای کۆنسوڵخانەی ئێران و بارەگاكانی دیكە، ژمارەیەكی زۆری بەشداربووانی خۆپیشاندانەكان دەستگیركراون، هەروەها بەڵێننامەیان بەسەدان كەس واژۆكردووە كە بەشداریی لە هیچ گردبوونەویەكدا نەكەن”.\nفەریق رەشید فلەییەح فەرماندەی نوێی پۆلیسی بەسرە گوتی “بەپێی پلانی فەرماندەیی ئۆپەراسیۆنەكان، دەستكراوە بە بڵاوكردنەوەی هێزی سەربازی بۆ پاراستنی شوێنە گرنگەكان، هەموو ئەو كەسانەش پان دەكەینەوە كە هەوڵی كوشتن یان وێرانكردنی ژێرخان و دەستكەوتەكانی پارێزگاكە دەدەن”.\nگوتیشی “هێزەكان پارێزگاری لە خۆپیشاندانی ئاشتیانە دەكەن، بەڵام هەركەسێك كەرەستەیەكی برینداركاری لەلابێت یان هەوڵی وێرانكردنی باڵەخانەیەك بدات، ئەوە لە خۆپیشاندەرەوە دەگۆڕێ بۆ تاوانبار، هەموو شێوازێكیش دەگرینەبەر بۆ بەرگریكردن لە خۆمان و بارەگاكانمان”.\nجگە لە هێزە ئەمنییەكان كۆمەڵێك گرووپی چەكداری سەربە حەشدی شەعبیش لە شەقامەكانی پارێزگای بەسرە بڵاوكراونەتەوە، غانم حەمید ئەندامی ئەنجوومەنی پارێزگای بەسرە لەمبارەوە گوتی “گرووپەكانی حەشد و بەرگری ئیسلامی لە پاراستنی ئاسایشی بەسرە و لەباربردنی پیلان لەسەر پارێزگاكە بەشدارن”.


هۆكاری كشانه‌وه‌ی كارمه‌ندانی ئه‌مه‌ریكا له عێراق ئاشكراده‌بێت\nHawre 15/05/2019 - 15:55 بڵاوکراوەتەوە لە هەواڵ/كوردستانی\nلەدوای بڕیاری ئەمریکا بۆ کشانەوەى ئەو کارمەندانەى باڵیۆزخانە و کونسوڵخانەکانی لە بەغدا و هەولێر و بەسرە کە ئەرکی هەنووکەییان نییە و ڕاگرتنى پێدانی ڤیزا بە شێوەیەکى کاتی، سەرچاوەیەکى حکومەتى عێراق باسی هۆکارەکانى پشت ئەو بڕیارەی واشنتۆن ئاشکرا دەکات.\nسه‌رچاوه‌یه‌ك له حكومه‌تی عێراقی ئاشكرای كردوه، دەزگای ئاسایشی عێراق پلانێکى ئاشکراکردووە کە گروپە چه‌كدارییەکان بەنیاز بوون کارمەندانی بە ڕەگەز ئەمریکی لە باڵیۆزخانەکە لە ناوچەکانى کەڕادە و جادریە و مەنسور و حارسیە بفڕێنن .\nئه‌و سه‌رچاوه‌یه به‌بێ ئه‌وه‌ی ناوه‌كه‌ی ئاشكرا بكرێت رایگه‌یاندوه ، دەزگای ئاسایشی عێراق لایەنی ئەمریکی ئاگادارکردووەتەوە لە هەڕەشە و پلانی چاوەڕوانکراو بۆسەر هاوڵاتیانی ئەمریکا.\nئه‌وه‌شی ئاشكرا كردوه، ئەوە سەرباری ئەوەى چەند لایەنێکى عێراقی لە دانوستانەکاندا باسیان لەوەکردووە کە نایانەوێ هەڕەشەکان زیاتر بکەن و ئەگەری تێوەگلانی ئەو لایەنانە بە هێرشی چەکداری و کردەوەى فڕاندن کەمبووەتەوە، بەڵام دۆخەکە بۆ ئەوە دەچێت کە هەڕەشەى جدی هەیە لەسەر هاوڵاتیان و دیبلۆماتکارانى ئەمریکا بە تایبەت دوای ئەوەى دەزگای ئاسایشی عێراق توانی دەست بەسەر سێ سەکۆی هەڵدانی موشەکی کاتیۆشادا بگرێت لە ناوچە محەمەد قاسم کە بە ئاڕاستەى ناوچەى سەوزدا دانرابوون، بۆیە لەوانەیە هەموو ئەوانە هۆکار بن بۆ بڕیارەکەى ئەمریکا بۆ کشانەوەى بەشێک لە کارمەندەکانی.


کەنەکە: داگیرکاریی لە پلەی زەنگی سوور دایە | ROJnews\nکەنەکە: داگیرکاریی لە پلەی زەنگی سوور دایە\nچوؤرشەممە, 12 يون 2019 - 10:18\nکۆنگرەی نەتەوەیی کوردستان ڕایدەگەیەنێت، دەوڵەتی تورک لە ستراتیژی نوێیدا لە هەڵپەی ئەوەدایە مۆڵگە سیخوڕییەکانی خۆی مەزنتر بکات، هەروەها ڕەخنە لەبێدەنگی حزب و لایەنەکان و حکومەتی هەرێم دەگرن و راشیدەگەیەنن: داگیرکاریی دەوڵەتی تورک لە ناوچەکانی باشوری کوردستان لە پلەی زەنگی سوور دایە.\nتادێت هێرش و داگیرکارییەکانی دەوڵەتی تورک بۆسەر باشوری کوردستان فراوانتر دەبێت، بێ دەنگی لایەنە فەرمییەکانیش لەهەرێم و ناوەند هێندەیتر بوواری بۆ داگیرکارییەکان ڕەخساندووە، دژی ئەو داگیرکارییانەوە، کۆنگرەی نەتەوەیی کوردستان- کەنەکە، ئەمڕۆ لە ڕاگەیەندراوێکدا هەڵوێستی خۆی خستەڕوو.\nکەنەکە ڕایگەیاند:"داگیرکەریی دەوڵەتی تورک لە ناوچەکانی باشووری کوردستان لە پلەی زەنگی سوور دایە و دەیانەوێت شوێنی فراوانتر بۆ هەمیشە داگیربکەن".\nلە ڕاگەیەندراوەکەدا هاتووە:"ڕاستییەکی ڕوونە هێشتا بە داخەوە زۆرینەی هێزەکانی کوردستان وەڵامێکی دروست و گەرماوگەرم و بە دەستوبرد بەم دەستدرێژییکاریی و داگیرکەرییە نادەنەوە، هەڵوێستێکی لەم جۆرە جێی پرسیارە و نیگەرانییە، لەبەرئەوەیە ئێمە بە ڕوونی دەیڵێین و دەمانەوێت کە سەرنجێکی نەتەوەیی و نیشتیمانیی بخرێتە سەر ئەم مژارە جیددیە، تورکیا لە سەرەتادا لە باشور بە دامەزراندنی مۆڵگۆکە دەستیپێکرد، پاشان دەستدرێژییان کردە سەر ڕۆژئاوای کوردستان بە ئامانجی لەیەک پچڕاندنی جوگرافیایی ڕۆژئاوای کوردستان و ڕێگاگرتن لەوەی کە کوردان دەستی بە دەریای سپی بگات پارچەیەکی گەورەی ڕۆژئاوایان لە جەرابلوس و عەزازەوە هەتا عەفرین داگیر کرد.\nکەنەکە باسی لەوەشکردووە، کە ئامانجی سەرەکیی لەو هەوڵە داگیرکەرییە نوێییە هەر ئەوە نییە کە باشوور کۆنترۆڵ بکات، "بەڵکو ئەوەشە کە دەستی بە ڕۆژهەڵات و باکووریش بگات و لەیەکەیان داببڕێت".\nلە بەردەوامییدا هاتووە:"هێرشی سەر خواکورک هەر دژ بە هێزی گەریلا نییە، بەڵکو دژ بە هەموو خەڵکی کوردستانە و بۆ داگیرکردنی سەرانسەری کوردستانە، دەبێت لەم راستییە تێ بگەین و هەموو لایەک لە سەر بنەمای ئەم ڕاستییە تێکۆشان و بەرخۆدان بکات، هێزی گەریلا و خەڵکی ئەو ناوچانە دژ بە داگیرکەریی دەوڵەتی تورکیا بە گەرمیی تێ دەکۆشن و ڕێی پێ نادەن بە پێی مەبەست و هیوای خۆی پێش بکەوێت".\nکەنەکە ئاماژەی بە پیلانەکانی دەوڵەتی تورک کردووە، کە گریمانەی ئەوە هەیە، لە دەڤەری جززێوە لە باکور بەرەو دێرک لە ڕۆژئاوای کوردستان دەست بە داگیرکەریی بکات و بەو شێوەیە ڕۆژئاوای کوردستان بکات بە سێ بەشەوە، "نیەتیی دەوڵەتی تورکیا تەواو داگیرکەرانە و دوژمنانەیە و بۆ ئەوەیە کە بە تەواوی کوردستان بخاتە ژێر کۆنترۆڵی خۆیەوە، دیارە ئەمە هەڕەشەیە لە سەر تەواوی کوردستان، نەک هەر بە تەنیا پارچەیەک و بۆ تێکدان و وێرانکردنی تەواوی کوردستانە، ئەگەر ڕێگا لە دەوڵەتی تورک نەگرین ئەوا بکوژیی و دزیی و تاڵانیی دەوڵەتی تورک کە تا ئێستا لە باکوور و ڕۆژئاوا و هەندێک شوێنی باشوور دیتوومانە لە سەر هەموو کوردستان دەبێت بە راستییەک".\nکەنەکە بۆ پێشگرتن بە داگیرکاریی یەکێتی نەتەوەیی بە چارەسەریی دەزانێت و ڕاشیگەیاندووە: ئەم بێدەنگییەی حکومەت و حزبەکان جەسارەت و غیرەت بە داگیرکەران دەدات، دڵی دۆستان دەشکێنێت و دڵی نەتەوەکەمان غەمگین دەکات.


مەترسی لەسەر مووچەی فەرمانبەران بۆ ساڵی نوێش دروست دەبێت – Standard Kurd\nلەلایەن ستاندار Posted on تشرینی دووه‌م 25, 2020 534 جار بینراوە 0 سەرنج\nئەگەرچی حكومەتی هەرێم چاوەرێ دەكات لە رێگای یاسای بودجەی ساڵی نوێی عێراق كێشەی بودجە و مووچە لەگەل بەغدا چارەسەر بكات، بەڵام بەگوێرەی بۆچونی چاودێران ئەگەری زۆرە پەسەند كردنی بودجەی ساڵی داهاتوو دوابكەوێت.\nبەگوێرەی بەدواداچونێكی ئاژانسی (المعلومە) پەسەند كردنی بودجە بۆ ساڵی 2021 لە پەرلەمانی عێراق دوادەكەوێت ئەویش بەهۆی بەردەوامی كێشەكانی نێوان هەولێر و بەغدا لەسەر پرسی رادەستكردنی نەوت و داهاتی ناوخۆ بە حكومەتی ناوەندی بەرامبەر بودجە.\nسەباح تائی، پسپۆری سیاسی عێراقی لەمبارەیەوە بە ئاژانسەكەی وتوە یەكلاكردنەوەی مەلەفی یاسای بودجە بۆ ساڵی داهاتوو لەمزوانە كارێكی ئەستەمە، بەتایبەت لە پەراوێزی قوڵبونەوەی كێشەكانی نێوان هەولێر و بەغدا بەهۆی یاسای قەرز كە ئەنجومەنی نوێنەران بێ رەزامەندی كورد پەسەندی كرد.\nبەگوێرەی بۆچونی چاودێران رێكنەكەوتن لەگەل بەغدا سەردەكێشێت بۆ بەردەوامی دواكەوتن و بڕینی مووچەی فەرمانبەران، ئەویش بەهۆی ئەوەی حكومەتی عێراق بۆ مامەلە لەگەل هەرێم پشت بە یاسای قەرز دەبەستێت كە تیایدا حكومەتی عێراق پابەند كراوە بەبێ رادەستكردنی نەوت، هیچ برە پارەیەك بۆ هەرێم نەنێردرێت.\nبڵاوکراوەی پێشوونهێنی سەردانی وەفدی یەكێتی بۆ بەغدا بۆ پرسی رێكەوتنی سلێمانی و بەغدا ئاشكرا دەبێت\nبڵاوکراوەی نوێترداوایەكی چاوەڕواننەكراوی وەزیری داهاتووی ئەمریكا لە تیمی بایدن بۆ كورد


دوای کشانەوەی پەرلەمانتارەکانی؛ سەدر بڕیارێکی دیکەیدا\n3168 جار خوێندراوەتەوە\nدوای ئەوەی ئەمڕۆ فەرمانی بە تەواوی ئەندامانی فراکسیۆنی سەدری کرد دەستلەکارکێشانەوەکانیان بدەنە سەرۆکایەتی پەرلەمان و سەرۆکی پەرلەمان واژوی لەسەر کرد، موقتەدا سەدر بڕیاریدا بە داخستنی دامەزراوەکانی تایبەت بە رەوتەکەی، جگە لە چەند دامەزراوەیەک.\nنوسینگەی موقتەدا راگەیەنراوێکی بڵاوکردەوە و تیایدا هاتووە، موقتەدا سەدری رێبەری رەوتی سەدر بڕیاریداوە بە داخستنی تەواوی دامەزراوەکانی رەوتەکەی جگە لە چەند دامەزراوەیەک کە ئەمانەن:\nیە‌كه‌م: ده‌زگای مه‌رقه‌دی پیرۆز بە تەواوی لقەکانییەوە\nدووه‌م: نووسینگه‌ی شەهید سەدر لە نەجەف.\nسێیه‌م: نووسینگه‌ی تایبه‌تی سەدر.\nچواره‌م: ده‌سته‌ی کەلەپوری شەهید (مۆزەخانە).\nپێنجه‌م: پڕۆژه‌ی بونیانی مه‌رسووس.\nشه‌شه‌م: مۆزه‌خانه‌ی شه‌هید سەدر.\nئاماژەی بەوەکردووە، ئەو شەش شوێنە بەردەوام دەبن لە کارکردن بە هاوشێوەی رابردوو و پەیڕەوکردنی کارە کارگێڕییەکانی خۆیان و تەواوی شوێنەکانی دیکە دابخرێن.


سۆنی هەندێک لە بەشەکانی تێکەڵ ئەکات\n28/3/2020 02:30 PM\nکۆمپانیای سۆنی بەتەمایە کۆمەڵێک ئاڵوگۆڕی بنەڕەتی لە هەندێک بەشەکانیدا ئەنجام بدات و بۆ ئەو مەبەستەش سێ بەشی مۆبایل، کامێرا و کەرەسە ماڵییەکان (تەلەفیزیۆن و...) تێکەڵ ئەکات. لەسەرەتای مانگی چوارەوە ئەم سێ بەشە لەژێر ناوی "Sony Electronics Corporation"ـدا چالاکییەکانیان دەست پێدەکەن.\nلەدوای جێبەجێبوونی ئەم بڕیارە، بەشەکانی مۆبایل، کامێرا، تەلەفیزیۆن و هەموو کەرەسە ئەلەکترۆنییەکانی ناو ماڵ لەژێر چاودێری یەک کۆمپانیدا چالاکی ئەکەن. مەبەستی سۆنی لە تێکەڵکردنی ئەم بەشانە هەماهەنگی لەنێوان بەرهەمە هاوشێوەکان، بەهێزکردنی پێکهاتەی کۆمپانیەکە و هەرروەها بەشداری چالاکانە لە گۆڕەپانی رکابەرییە جیهانییەکانە.\nهەروەها سەرجەم چالاکییەکانی بەشەکانی فرۆش و مارکێتنیگ، بەرهەمهێنان، گواستنەوە، کڕین و ئەندازیاری ئەو بەشانەی باسیان کرا بە مەبەستی بەشداری بەهێزتر و بەرزبوونەوەی داهاتی کۆمپانیاکە لەگەڵ یەک تێکەڵ ئەبن.\n"Sony Interactive Entertainment" کە ئەرکی بەرهەمهێنانی یاریی "پلەی ستەیشن" و پەرەپێدان بە باقی یارییەکانی لەئەستۆیە، تەنها بەشێکە کە بەشێوەی سەربەخۆ درێژە بە چالاکییەکانی ئەدات. هۆکاری ئەم بابەتەش چالاکییە بەهێزەکانی ئەم بەشەیە لەساڵەکانی رابردوودا.\nبەشەکانی هەستەوەری شاشە و کەرەسە پرۆفیشناڵەکانی سۆنی کە بریتین لە کامێرای ستۆدیۆیی و کەرەسەی بڵاوکردنەوە، وکو جاران بەشێوەی راستەوخۆ لە چالاکییەکانیان بەردەوام ئەبن. بەشەکانی دیکەی سۆنی بۆ نموونە بەشی مۆزیک و فیلم، پزیشکی و ماڵیش ناچنە چوارچێوەی ئەم بڕیارە نوێیەوە.